Εκλογές 2015 (Ντε τζα βου...) | Page 10 | RageQuitGR v4.0: Προσοχή στα Ανθελληνικά 5G Coronavirus Chemtrails\nΧαχαχα κλαίω με το λινκ για τον Λεβέντη...\nΞέρω γω τον κατηγορούνε για πράγματα που είναι δεν είναι ΟΡΙΑΚΑ ηθικώς καταδικάσιμα (υποψήφιος βουλευτής ΝΔ και ΠΑΣΟΚ) και απο κάτω 2 πάρε δώσε με τον Κουρή (αρθρογραφία στην Αυριανή και πώληση καναλιού στον Κουρή - μα να το χάριζε να έλεγα οκ, αλλά είναι ένοχος που βρήκε πωλητή\nΚαι από κάτω ΜΑΚΕΛΕΙΟ. Η εφημερίδα του Χίου. Ο Οπόιος Χίος μέχρι το 2012, δούλευε σε διάφορα κανάλια του Κουρή (ΑΛΤΕΡ και μετά ΣΟΒΑΡΗ ΑΡΘΡΟΓΡΑΦΙΑ στο ΚΟΝΤΡΑ ΤΣΑΝΕΛ). 32 χρόνια μετά τις όποιες κατηγορίες μπορεί ο καθένας να καταλογίσει στον Κουρή. Σημειώνουμε πως το 2011 είχε δεκάδες περισσότερες...\nΔεν ξέρω ποιος μας δουλέυει περισσότερο. Ο γεράκης ή ο Μακελάρης;\nόλες οι εκλογές καταλήγουν σε μια ταβέρνα για κρέας εν τέλη\nΑφου εκει καταληγουν τα προβατα\nΗ δημοσιογραφία του Χίου είναι αποκλειστικά και μόνο της μορφής clickbait. Απλά δεν έχω καταλάβει ακόμα αν είναι πολυεπίπεδη απάτη ή αν κάπου εκεί μετά το διωγμό του από τα μεσημεράδικα το έχασε και λιγάκι και πιστεύει όσα γράφει. Μου αρέσει που κοτσάρανε και μια φωτό με τη γυμνόστηθη για να χτυπήσουν την ηθική του. Αφού δεν βάλανε και κανένα ψηφιδωτό από την Πομπηία...\nΤι φάση Τηνιακός; Πάντως υπάρχει πάντα η επιλογή του flash meeting.\nHellboy ο σκοπός παρά την βαρεμάρα του στο φυλάκιο, δεν αγιάζει τα μέσα για εμένα. Η ακραία ιδεολογία και η πεποίθηση πως κάποιος κατέχει μια απόλυτη αλήθεια ΤΜ, οδηγούν σε βία και θύματα. Οι ζωές δεν γυρίζουν πίσω όπως και να έχει, είτε με ερυθρές, είτε με μαύρες προθέσεις. Από την στιγμή που αρχίσαμε να καλλιεργούμε τη γη, να γράφουμε έπη και να κοιτάμε τον ουρανό η βία έχει αρνητικό πρόσημο. Επίσης, όσο εύκολα ο ναζής χρωματίζει εχθρούς τους "άλλους", έτσι και η επανάσταση χρωματίζει τους αντεπαναστάτες.\nΧρονια με τα χρονια τα πραγματα γινονται τεχνητα..\nΘα καψεις την γη για ενα σπιτι.\nΘα σφαξεις μια ζωη για να ζησεις.\nΘα φτιαχνεις κοπικατς "επων" για την ιστορια.\nΗ βια παντα υπηρχε και θα υπαρχει στον ανθρωπο.\nΑπλα κοιταζει την εξιλεωση σε θρησκειες,πολιτικες και του κιτσου τα γραφομενα.\nΤελικα η βια ειναι στον φοβο της αληθινης πραγματικοτητας του ανθρωπου..\n
Μάθε να μιλάς. Μπριντζολάκι.
\nΗ αληθεια ειναι οι με εχει απασχολησει πολλακις το συγκεκριμενο θεμα στο παρελθον.Και ο λογος ειναι οτι δεν εχω ακουσει ΠΟΤΕ , ΚΑΝΕΝΑΝ να λεει ΜΠΡΙΝΤΖΟΛΑ. Περα απο την πολη μου λεμε τωρα(που εχουμε και μια ρημαδα πρωτοπορεια. Η πολη με τις περισσοτερες ψησταριες στην ελλαδα_κατα το μενουμε ελλαδα) και χωρις υπερβολη.\nΟποτε απλα μας μενει να σεβαστουμε την ιδιοτυπια στην διαλεκτο και να μοιραστουμε την αγαπη μας για το πιο υπεροχο φαγητο του κοσμου.Τη μπριΖολα(μετα την σκωταρια του αρνιου και καθε της χρηση εννοειται  )\n
ο σκοπός παρά την βαρεμάρα του στο φυλάκιο, δεν αγιάζει τα μέσα για εμένα. Η ακραία ιδεολογία και η πεποίθηση πως κάποιος κατέχει μια απόλυτη αλήθεια ΤΜ, οδηγούν σε βία και θύματα.
\nΠροφανως , απλα αυτο που γραφεις ειναι τοσο γενικο που καταληγει να μην περιγραφει τπτ.\n
Από την στιγμή που αρχίσαμε να καλλιεργούμε τη γη, να γράφουμε έπη και να κοιτάμε τον ουρανό η βία έχει αρνητικό πρόσημο.
\nΝταξ , δε ξερω κατα ποσο ισχυει αυτο μιας και η εποχη που περιγραφεις παιζει ναναι καπου εκει γυρω στο επος του γκιλγαμια. Απο τοτε και περα η ιστορια με βια προχωραει, και ενα περιεργο πραμα ρε παιδακι μου, παντα μα παντα αυτος που ευθυνεται με την εννοια του οτι eισαγαγει την βια μεσω της επιβολης της αληθειας του, ειναι το Κεφαλαιο, ακομα και πριν αυτο περιγραφει!\nΑπλα τωρα μιλησαμε τοσο πολυ για μπριζολες που μου ανοι3ε η ορε3η \nΤηνιακό δηστυχώς έχω να πάω πιθανώς απο την τελευταία φορά που βρεθήκαμε εκεί North (5 χρόνια πριν?), όταν κατέβεις ΕΝΝΟΕΙΤΕ πως καλείς σε κινητά, σταθερά, skype κλπ για να κανονιστεί συνάντηση.\nΤηνιακό δηστυχώς έχω να πάω πιθανώς απο την τελευταία φορά που βρεθήκαμε εκεί North (5 χρόνια πριν?), όταν κατέβεις ΕΝΝΟΕΙΤΕ πως καλείς σε κινητά, σταθερά, skype κλπ για να κανονιστεί συνάντηση.
\nBut but I wanted too   \nΘα σε παίξουμε κι εσένα. Θα είναι το AMD exclusive club του forum που μένει Αθήνα. Θα είμαστε και οι.... τρεις.\nΝα πούμε και στον περίεργο με την καμπαρντίνα. Τον έχω χάσει, μάλλον βρήκε νέο θύμα για να κάνει stalk\nΚαι εγώ κάτοχος σόμπας είμαι, ας το τρενάρουμε μέχρι να χαλάσει ο καιρός.\nΈχουν βγει αυτά, και ομολογώ πως έχουν την πλάκα τους:\n\nΠαίδες ποιά είναι η άποψή σας?\n1)Ο Τσίπρας επέλεξε τώρα εκλογές διότι πιστεύει πως ακόμα μπορεί να πάρει σεβαστό ποσοστό παρά τη νίλα που έπαθε?\n2)Κάνει εκλογές γιατί ξέρει πως το ποσοστό του θα πέσει στα Τάρταρα οπότε θα γίνει αντιπολίτευση και θα αποποιηθεί των ευθυνών του?\n3) Ή κάνει εκλογές για κάποιον άλλο λόγο?\nΚάνει εκλογές γιατί το είχε πει ο Λεβέντης\nΚάνει εκλογές επειδή ο Βαρουφάκης του σφύριξε πως ο Gaben του μήνυσε ότι όσο διαρκεί η πολιτική αστάθεια στη χώρα, δεν έχει Steam store για την Ελλάδα - υπό το φόβο της κοινωνικής αναταραχής, δεν είχε άλλη επιλογή.\n3) Ή κάνει εκλογές για κάποιον άλλο λόγο?
\nΓια 2 λόγους, πρώτον να φύγουν Λαφαζάν και Μουρlego και λοιποί παρανοϊκοί. Όχι γιατί δεν ψηφίζουν τα μέτρα, αλλά γιατί θυμάστε κάποτε που είχε πάρει 17% ο ΣΥΡΙΖΑ στις ευρωεκλογές και μετά έβγαινε ο άλλος ο πως τον λένε πρώην πρόεδρος και έλεγε τα κομουνιστικά του να φύγουμε από ΕΕ και ΝΑΤΟ κτλ και στις βουλευτικές ο ΣΥΡΙΖΑ επέστρεψε στο μονοψήφιο; Ε το ίδιο θα γίνει και τώρα αν δεν πάρουν πόδι, το κοινό που αντιπροσωπεύουν αυτοί οι άνθρωποι με αυτές τις ιδέες είναι μικρό και δεν είναι κοινό που ανέδειξε τον ΣΥΡΙΖΑ, ως εκ τούτου τρομάζουν ψηφοφόρους.\nΚαι δεύτερον κάνει εκλογές τώρα στην ξεπέτα γιατί δεν έχει έρθει ακόμα ο ΕΝΦΙΑ να πούμε και τα μισά ποσοστά του είναι από αυτό, τουλάχιστον. Ειδικά τώρα που θα πηδήξουν τους αγρότες να δεις τι έχει να γίνει.\n
Hellboy ο σκοπός παρά την βαρεμάρα του στο φυλάκιο, δεν αγιάζει τα μέσα για εμένα. Η ακραία ιδεολογία και η πεποίθηση πως κάποιος κατέχει μια απόλυτη αλήθεια ΤΜ, οδηγούν σε βία και θύματα. Οι ζωές δεν γυρίζουν πίσω όπως και να έχει, είτε με ερυθρές, είτε με μαύρες προθέσεις. Από την στιγμή που αρχίσαμε να καλλιεργούμε τη γη, να γράφουμε έπη και να κοιτάμε τον ουρανό η βία έχει αρνητικό πρόσημο. Επίσης, όσο εύκολα ο ναζής χρωματίζει εχθρούς τους "άλλους", έτσι και η επανάσταση χρωματίζει τους αντεπαναστάτες.

\nνα καταθέσω και εφώ τον "οβολό" μου : η βία ειδικά από την στιγμή που αρχίσαμε να καλλιεργούμε την γη έγινε καθημερινότητα για τις ανθρώπινες κοινωνίες γιατί από εκείνη την στιγμή υπήρχε πραγματκό πλεόνασμα παραγωγής τέτοιο που να δικαιολογεί συγκρούσεις για το πού θα καταλήξει αυτό το πλεόνασμα. Εν αντιθέσι με τις τροφοσυλλεκτικές κοινωνίες όπου δεν μπορούσε να εξασφαλιστεί σημαντικό πλεόνασμα τότε και οι συγκρούσεις ή οι πόλεμοι είχαν λιγότερες αιίτες και αφορμές για να εμφανιστούν.\nΑπό εκεί και πέρα μπορείς να διακρίνεις την βία σε 2 μορφές. Εκείνη του εκμεταλλευτή-καταπιεστή που θέλει να διατηρήσει το status quo γιατί είναι σε θέση εξουσίας και εκείνη η βία του εκμεταλλευόμενου-καταπιεζόμενου που ο μόνος δρόμος για να ξεφύγει από αυτήν την κατάσταση είνια ο δρόμος της βίας.\nΠάρε για παράδειγμα κάποιες από τις πιο γνωστές επαναστάσεις. Θα μπορούσε η γαλλική επανάσταση η -οποία σημειτέον- έφερε τον διαφωτισμό να τελεστεί χωρίς βία?? η απάντηση είναι όχι.\nΘα μπορούσε η ελληνική επανάσταση ν γίνει χωρίς βία?? Θα συμφωνούσε η οθωμανική αυτοκρατορία να απελευθερώσει εδάφη και πληθυσμούς από την κυριαρχία της με μια ήρεμη και ευγενκή συζήτηση μεταξύ "κυρίων"?? Υπάρχει κάποιος που ειλικρινά το πιστεύει αυτό???\nΤο point μου είναι ότι κάποιες μορφές βίας είναι δικαιολογημένες , επιβεβλημένες και δεν μπορείς απλά να καταδικάζεις την βία από όπου και αν προέρχεται...\nαυτά και συγγνώμη για το μεγάλο ποστ\nΠάρε για παράδειγμα κάποιες από τις πιο γνωστές επαναστάσεις. Θα μπορούσε η γαλλική επανάσταση η -οποία σημειτέον- έφερε τον διαφωτισμό να τελεστεί χωρίς βία?? η απάντηση είναι όχι.
\nΕρμ, ο Διαφωτισμός (1620-1780) ως "πνευματικό" κίνημα προϋπήρξε της Γαλλικής Επαναστάσεως (1789). Πρακτικά η τελευταία ήταν αποτέλεσμα του πρώτου.\nΕγώ θέλω να ρωτήσω ημερομηνία για τις εκλογές έχει οριστεί; Πριν από λίγο καιρό είχα ακούσει κάτι για 20 Σεπτεβρη ισχύει αυτό, έχει οριστεί ημερομηνία ή ακόμα περιμένουμε;\nΕπίσης θέλω να ρωτήσω ποια είναι η γνώμη σας για το κόμμα των Πειρατών.\nΚαταραχας, πιστευει καποιος απο δω μεσα, οτι εχουν την οποιαδηποτε σημασια στην ελλαδα η εκλογες πλεον? Ειδικα και μετα την ψηφιση του τελευταιου εκτρωματος?\nΟ Τσιπρας κατα τη γνωμη μου κανει εκλογες ΜΠΑΣ και δε βγει, και παει στο σπιτι του να αραξει γιατι κατι υποψιαζετε ,πως αμα συνεχισει αυτπ που κανει το τελευταιο μηνα δε θα εχει καλο τελος.\n
πρώτον να φύγουν Λαφαζάν και Μουρlego και λοιποί παρανοϊκοί.
\n
το κοινό που αντιπροσωπεύουν αυτοί οι άνθρωποι με αυτές τις ιδέες είναι μικρό και δεν είναι κοινό που ανέδειξε τον ΣΥΡΙΖΑ
\n
ως εκ τούτου τρομάζουν ψηφοφόρους.
\n1ον τι εννοεις με το μουπλεγκο? _καθαρα απο περιεργια\n2ο θυμασαι τι σουλεγα προχτες περι ψυχολογικοποιησης του αντιπαλου? :kiss:\n3ο Αυτο που εχεις βγαλει πορισμα για το ποιο κοινο εβγαλε τον συριζα , ή το τι ανταποκριση εχουν οι "ιδεες των παρανοικων" στην κοινωνια με ξεπερναει...\nΕιδικα οταν προτεινεις κατι Τζιμερους κατι Μανους και κατι λοιπα φαντασματα .Αυτοι εχουν δηλαδη κοινωνικες αναφορες και βασεις στο ευρυ κοινο και δεν εχουν οι "παρανοικοι"......\nΑπλα δε θα καταλαβω ποτε ρε νιτρο αν αυτα που γραφεις ειναι τρολλιες , φλειμαρισματα ή απλα μας κοροιδευεις. Αυτο που εχεις βγαλει συμπερασματα για τα παντα, τα οποια συπμερασματα χρειαζονται 5 λεξεις και ενα "να'ουμε" καθε φορα.\nΚατα ταλλα οταν ειχα μιλησει για διαμρωση αποψεων μεσω ΜΜΕ, ειχατε πεσει να με φατε. Σορρυ μαν αλλα αν νομιζεις οτι λες κατι διαφορετικοτερο ,πιο πολιτικο ή ουσιωδες απο αυτα που λενε κατι Πρωτοσαλτιδες και Μπογδανοι, απλα νομιζεις....Βεβαια να μου πεις μπορει να θεωρεις αυτους σοβαρους ανθρωπους απεναντι στις παρανοικες σοβιετικες μαγισσσες που φανταζεσε.\nΓενικα,δικαιωμα εχουμε ολοι στη τρελα. Δεν σε εγκαλω για κατι...απλα προσπαθω να καταλαβω...\nΕρμ, ο Διαφωτισμός (1620-1780) ως "πνευματικό" κίνημα προϋπήρξε της Γαλλικής Επαναστάσεως (1789). Πρακτικά η τελευταία ήταν αποτέλεσμα του πρώτου.

\nΈχεις δίκιο Northlander, το είχα στο μυαλό μου ως προσπάθεια εφαρμογής αυτών των ιδεών στην πολιτική ζωή γι αυτό χρησιμοποίησα την λέξη "έφερε" αλλά οκ. Όμως δεν κάνεις κάποιο σχόλιο πάνω στο γενικότερο συλλογισμό


Τρώγοντας σε ένα εστιατόριο με το μωρό σας - Mothersblog.gr\n18 Οκτ 2018\tMommy Tips by Pampers\nΌταν το μωρό μας ήταν λίγο μεγαλύτερο από ενός έτους, η σύζυγός μου κι εγώ αποφασίσαμε πως ήταν η κατάλληλη στιγμή να πραγματοποιήσουμε μια οικογενειακή έξοδο σε ένα από τα εστιατόρια που συνηθίζαμε να επισκεπτόμαστε πριν την εγκυμοσύνη.\nΠροσωπικά, είμαι υπέρ της άποψης “ας πάρουμε το μωρό και βλέπουμε τι θα γίνει”, αλλά η γυναίκα μου ανησυχούσε αρκετά ότι η κόρη μας δεν θα είναι καθόλου ήσυχη και θα μας φέρει σε πολύ δύσκολη θέση.\nΗ πρώτη φορά που βγήκαμε, όπως φοβόταν η γυναίκα μου, ήταν μια πλήρης καταστροφή. Ότι μπορούσε να πάει στραβά, πήγε. Μας πήρε ενάμιση μήνα για να ξαναβρούμε το κουράγιο να ξαναδοκιμάσουμε. Και το ξαναδοκιμάσαμε, αλλά αυτή τη φορά με σχέδιο (δείτε παρακάτω τις προτάσεις μας). Φυσικά, η γυναίκα μου κι εγώ ήμασταν και οι δυο λίγο ανήσυχοι για την επόμενη εξόρμησή μας στο συναρπαστικό κόσμο του να φάμε έξω. Η κόρη μας, για να μην μας απογοητεύσει, έριξε ένα ποτήρι με νερό και δάγκωσε την κηρομπογιά που σκέφτηκε να φέρει ο σερβιτόρος. Το καλό είναι πως το προσεκτικό μας σχέδιο ανταμείφθηκε όταν ένα ζευγάρι στο διπλανό τραπέζι μάς έδωσε συγχαρητήρια για την καλή συμπεριφορά του παιδιού μας.\nΕπιλέγοντας πού να πάτε\nΑποφύγετε τα πολυσύχναστα και θορυβώδη μέρη, εκτός εάν ξέρετε ότι αυτό το περιβάλλον αρέσει στο μωρό σας. Επικοινωνήστε νωρίτερα με το εστιατόριο για να δείτε αν δέχονται μωρά και αν διαθέτουν ψηλά καρεκλάκια. Φροντίστε το εστιατόριο να μην είναι επίσημο. Για τα μωρά, τα λευκά τραπεζομάντηλα και τα κρυστάλλινα ποτήρια είναι ό,τι και το κόκκινο πανί για τους ταύρους.\nΦτάνετε στο εστιατόριο\nΚαθίστε κοντά σε μία έξοδο. Μπορεί να χρειαστεί να βγάλετε το μωρό σας έξω γρήγορα εάν αναστατωθεί. Εάν το μωρό θα φάει μαζί σας, μην ξεχάσετε το φαγητό του και μερικά επιπλέον κουτάλια, σε περίπτωση που ένα (ή και δύο) πέσουν κάτω. Εάν το μωρό σας περπατάει, μην το αφήσετε να πάει σε άλλα τραπέζια, εκτός αν είστε απόλυτα σίγουροι ότι δεν ενοχλεί τους θαμώνες. Μπορεί για εσάς να είναι χαριτωμένο, αλλά ίσως είναι ενοχλητικό για κάποιος άλλους. Επίσης, το να τριγυρνάνε τα μωρά (ή να μπουσουλάνε) αποτελεί κίνδυνο ανατροπής για τους σερβιτόρους. Εάν κρατάτε το μωρό στην αγκαλιά σας, να είστε πολύ-πολύ προσεκτικοί.\nΤα μωρά είναι σαν να γεννιούνται με μια έκτη αίσθηση όσον αφορά τα εστιατόρια. Θα απλώσουν το χέρι τους σε ό,τι πιο καυτό και κοφτερό υπάρχει, αλλά και σε ό,τι κάνει τη μεγαλύτερη ζημιά εάν πέσει ή χυθεί. Το προσωπικό του εστιατορίου συνήθως δεν έχει χρόνο να παίξει με το μωρό σας. Έχουν πολλά άλλα πράγματα να κάνουν. Μην ντρέπεστε αν χρειαστεί να φύγετε ξαφνικά. Τα μωρά αναστατώνονται, εξαγριώνονται, αρρωσταίνουν.\nΠροσπαθήστε να πάτε σπίτι για να βάλετε το μωρό σας για ύπνο. Το να βρίσκεστε σε έναν νέο χώρο μπορεί να είναι αρκετά αγχωτικό. Δείτε τι ταιριάζει στο μωρό σας και προσαρμόστε το σχέδιό σας ανάλογα. Τέλος, θα μάθετε πώς να βελτιώσετε το σχέδιό σας μόνο εάν είστε αρκετά τολμηροί για να δοκιμάσετε την πρώτη σας οικογενειακή έξοδο.\nΤο μωρό σας μεγαλώνει και ξεκινά να αλληλοεπιδρά και να εξερευνά τον κόσμο. Όταν το μωρό είναι στεγνό, αισθάνεται άνετα, και όταν αισθάνεται άνετα, θα νιώσει ταυτόχρονα και εμπιστοσύνη! Όταν τα μωρά αρχίζουν να μπουσουλάνε, να παίζουν ή να γίνονται πιο ενεργά, η αλλαγή πάνας γίνεται μια πρόκληση για τους γονείς. Προκειμένου να τους υποστηρίξουν, τα Pampers παρουσίασαν τις πάνες-βρακάκι Pampers Pants από μέγεθος 3, τόσο εύκολα στην εφαρμογή όσο και στην αφαίρεση χωρίς να ενοχλούν το μωρό από την εξερεύνηση του κόσμου και προσφέροντας μέχρι και 12 ώρες στεγνότητας! Οι πάνες- βρακάκι Pampers Pants με την ελαστική μέση τους και χωρίς ταινίες είναι εύκολα στην εφαρμογή με μία μόνο κίνηση, έχοντας εξαιρετική εφαρμογή και προσφέροντας μέχρι 12 ώρες στεγνότητας.\nΜΕ ΤΟ ΜΩΡΟ ΣΤΟ ΕΣΤΙΑΤΟΡΙΟ


Ο αγαπημένος καλοκαιρινός προορισμός ξανασυστήνεται μέσα από το Cove Paros που βρίσκεται σε απόσταση αναπνοής από τη Νάουσα, όπου χτυπά η καρδιά της Πάρου. Ένα boutique ξενοδοχείο που ξεχωρίζει τόσο για τη minimal αισθητική και την αιγαιοπελαγίτικη αύρα που αποπνέει, όσο και για τη μοναδική γαστρονομική του πρόταση η οποία φέρει την υπογραφή δύο πρωταγωνιστών της ελληνικής εστιατορικής και μπαρ σκηνής της Ελλάδας: του Γκίκα Ξενάκη και του Βασίλη Κυρίτση.\nΟ Γκίκας Ξενάκης, ένας από τους πιο δημιουργικούς σεφ, βραβευμένος με Χρυσούς Σκούφους και Βραβεία Ελληνικής Κουζίνας για το εστιατόριο Aleria και αναγνωρισμένος ως Σεφ της Χρονιάς για το 2020 σύμφωνα με τον διεθνή γαστρονομικό οδηγό Gault & Millau, ρίχνει αγκυροβόλιο στη Νάουσα φέτος το καλοκαίρι, συστήνοντας το εστιατόριο “Raδa”. Ένα αξέχαστο ταξίδι στον κόσμο των καλοκαιρινών γεύσεων περιμένει τους επισκέπτες πάνω στην παραλία των Αγίων Αναργύρων, τόσο τις μεσημεριανές όσο και τις βραδινές ώρες. Εκεί, η κυκλαδίτικη γαστρονομική παράδοση και οι καλοκαιρινές γεύσεις που έχουμε όλοι αγαπήσει θα επαναπροσδιοριστούν μέσα από μια δημιουργική, comfort ματιά.\nΗ έμφαση δίνεται στην ποιότητα και την εποχικότητα των πρώτων υλών, στους θησαυρούς της κυκλαδίτικης γης, σε γνωστές και αγαπημένες γεύσεις που επανασυστήνονται, ανανεώνοντας τον γαστρονομικό χάρτη του νησιού και προσφέροντας μια νέα γευστική εμπειρία στους επισκέπτες, σε έναν από τους πιο ειδυλλιακούς προορισμούς. Μια αναδόμηση της παράδοσης και όλων αυτών των γεύσεων και αρωμάτων που συνθέτουν το παζλ των καλοκαιρινών μας αναμνήσεων. Αγαπημένοι συνδυασμοί συναντούν σύγχρονες τεχνικές, καθώς το ταξίδι σε άγνωστες πτυχές της ελληνικής κουζίνας ξεκινά.\nΜια κλεφτή ματιά στο μενού και το αιγαιοπελαγίτικο σεβίτσε είναι μία μόνο από τις ωμές παρασκευές θαλασσινών και ψαρικών που αναδύονται από τα ανεξερεύνητα βάθη της ελληνικής νησιωτικής κουζίνας. Τσιπούρα με χυμό ντομάτας και λαχανικά, αλμυρίκια και κρίταμο, χόρτα και βλίτα με σκορδαλιά από αμύγδαλα και καπνιστά κολοκυθάκια στη σχάρα. Ένας φόρος τιμής σε μοναδικές συνταγές που αναδεικνύουν το μεγαλείο της ελληνικής γαστρονομικής παράδοσης.\nΕκπροσωπώντας τη fine drinking ελληνική σκηνή και ολοκληρώνοντας το κολάζ καλοκαιρινών εμπειριών, ο Βασίλης Κυρίτσης, συνιδιοκτήτης και bartender του κορυφαίου The Clumsies, καταφθάνει στην Πάρο για να ανανεώσει τη βραδινή διασκέδαση. Ένα αξεπέραστο custom made μενού και προτάσεις σε signature cocktails και premium spirits, σπιτικά υλικά, πρωτότυπα virgin cocktails και δροσιστικούς χυμούς θα απογειώσουν την κάθε στιγμή στο νησί. Με φόντο τη μαγευτική θέα από την πανέμορφη οργανωμένη παραλία του ξενοδοχείου και με τον ήλιο να δύει στα κρυστάλλινα νερά του Αιγαίου, το ατμοσφαιρικό σκηνικό του Cove Paros υπόσχεται στον επισκέπτη μια ολοκληρωμένη εμπειρία γεύσεων, αρωμάτων και συναισθημάτων.\n“Είναι μεγάλη μας τιμή να συνεργαζόμαστε με τόσο αξιόλογα ονόματα από τον χώρο της γαστρονομίας” δήλωσε σχετικά η κ. Γιούλη Παπαϊωάννου, ιδιοκτήτρια του Cove Paros. “Η αισθητική και οι αξίες που πρεσβεύει ο Γκίκας Ξενάκης – και φυσικά οι εξαιρετικές του δημιουργίες – έρχονται σε απόλυτη αρμονία με τη ζεστή ατμόσφαιρα, τη φιλόξενη διάθεση και την αγάπη του Cove Paros για το νησί της Πάρου και τις παραδόσεις του. Ένας boutique προορισμός που στόχο έχει να συστήσει την αυθεντική τοπική κοινότητα σε high profile επισκέπτες από όλο τον κόσμο. Μια αξεπέραστη εμπειρία σε ένα από τα ωραιότερα ελληνικά νησιά, που σηματοδοτεί το νέο ξεκίνημα για τον ελληνικό τουρισμό, έπειτα από την απαιτητική προηγούμενη σεζόν”.\nPrevious articleΠώς να μείνεις συγκεντρωμένος και παραγωγικός δουλεύοντας από το σπίτι\nNext articleTAG Heuer: Το μοντέλο νέας γενιάς λέγεται Aquaracer Professional 300\n0 replies on “Το Cove Paros ρίχνει άγκυρα στην καρδιά των Κυκλάδων”\nΤο πρωτοποριακό Reptile House, στον Καναδά από τον Veliz Arquitecto


00:01 - 05/02/20\nΔεν έπεισε, αλλά οκ….\nΑν κάναμε ένα πρώτο σχόλιο για τη χθεσινή συνεδρίαση, θα λέγαμε πως σίγουρα η αγορά δεν έπεισε, ωστόσο κρατάμε πως αθόρυβα είχαμε μια άνοδο της τάξης του 1,47%, με το ΓΔ να παραμένει υψηλότερα των 890 – 900 μονάδων, επιστρέφοντας υψηλότερα και των 910 μονάδων (916,75 μονάδες, +1,47%). Και αυτό είναι το ζητούμενο από εδώ και πέρα. Η παραμονή του ΓΔ υψηλότερα των παραπάνω επιπέδων, σε συνδυασμό με μια αντίδραση στον τραπεζικό δείκτη, που πρέπει άμεσα να επιστρέψει υψηλότερα κρίσιμων επιπέδων.\nΚαι ας δούμε σε αυτό το σημείο τα όσα είπε ο κ. Στουρνάρας, για την ακρίβεια επανέλαβε, αφού είναι πράγματα που τα έχει ξαναπεί προσφάτως.\nΕιδικότερα για το σχέδιο «Ηρακλής», είπε ότι είναι ένα πολύ σημαντικό βήμα, δοκιμασμένο στην Ιταλία και σε άλλες χώρες, «αλλά, λόγω του μεγάλου προβλήματος, δεν είναι επαρκές (αυτό το τονίζει συνεχώς ο διοικητής της ΤτΕ). Χρειαζόμαστε και άλλα μέσα είπε χαρακτηριστικά ο διοικητής της ΤτΕ. Πρέπει όλα τα όπλα μας να τα ρίξουμε στα “κόκκινα” δάνεια», είπε χαρακτηριστικά.\nΜεταφέροντας τις συζητήσεις που είχε με ομόλογους του άλλων χωρών που αντιμετώπισαν το ίδιο πρόβλημα, ο κ. Στουρνάρας είπε ότι η συμβουλή που πήρα είναι ότι οι τράπεζες πρέπει να κοιτούν το μέλλον και να μην απασχολούν πόρους με προβλήματα του παρελθόντος όπως είναι τα «κόκκινα» δάνεια. Οι τράπεζες πρέπει να απαλλαγούν «με κάθε μέσο» από τα «κόκκινα» δάνεια τόνισε ο διοικητής της ΤτΕ. Σημείωσε πάντως ότι ο «Ηρακλής» δεν είναι η μόνη μέθοδος. Υπάρχει κυρίως αυτό που κάνει το υπουργείο Οικονομικών, που επιδιώκει να εκσυγχρονίσει το πλαίσιο φερεγγυότητας και το πτωχευτικό δίκαιο. Αυτό είναι ίσως το σημαντικότερο βήμα από τον κάθε «Ηρακλή» και την κάθε μέθοδο της ΤτΕ επισήμανε ο κ. Στουρνάρας: Για πρώτη φορά αισθάνομαι ότι έχουμε ολοκληρωμένο πλαίσιο, τόνισε.\nΝα θυμίσουμε πως ο κ. Στουρνάρας σε πρόσφατες δηλώσεις, είχε ουσιαστικά πει ότι πως η ΤτΕ έχει στα σκαριά πρόγραμμα στήριξης των τραπεζών, το οποίο θα τρέξει μαζί με το περιβόητο σχέδιο Ηρακλής.\nΕίχαμε αναφερθεί και τις προηγούμενες ημέρες στη διαγραμματική εικόνα της ΕΤΕ, με την εικόνα να παραμένει αρκετά επιβαρυμένη. Και αν ζητείται κάτι, αυτό είναι να έχουμε άμεσα αντίδραση, επιστροφή και σταθεροποίηση υψηλότερα των 2,92 – 2,93 ευρώ (έκλεισε χθες στα 2,93 ευρώ, +0,41%). Σε διαφορετική περίπτωση και μετά από οριστική απώλεια των παραπάνω επιπέδων, όπως είχαμε γράψει πριν από μερικές ημέρες. Η πτώση θα μπορούσε να επιταχυνθεί, με κίνηση ακόμη και μέχρι τις επόμενες ισχυρές στηρίξεις στα επίπεδα των 2,55 – 2,57 ευρώ!!, δηλαδή μια περαιτέρω πτώση περίπου 10%\nΚακή η εικόνα των ΕΛΠΕ από τις αρχές του χρόνου, με τη μετοχή από 01/01/20 να βρίσκεται στο -9,92%. Μια αδύναμη εικόνα που φάνηκε και κατά τη χθεσινή σε γενικές γραμμές καλή συνεδρίαση του Χ.Α. (7,90 ευρώ, +0,50%). Επίσης, πολύ φτωχή η επίδοση και σε επίπεδο 52 εβδομάδων, μόλις +1,15% (έναντι του 42% του ΓΔ). Διαγραμματικά η εικόνα μετά την πρόσφατη πτώση έχει επιδεινωθεί, με κίνδυνο να έχουμε σύντομα, έναν νέο κύκλο πτώσης, με τις επόμενες ισχυρές στηρίξεις στα 7,50 – 7,60 ευρώ (και βλέπουμε – αφού υπάρχει κίνδυνος πτώσης μέχρι τα επίπεδα των 6,80 – 6,90 ευρώ). Από την άλλη πλευρά, ο μεγάλος στόχος για να αρχίσουμε να μιλάμε για βελτίωση της διαγραμματικής εικόνας, είναι μια ισχυρή αντίδραση και σταδιακή επιστροφή υψηλότερα των αντιστάσεων στα 8,40 – 8,50 ευρώ, όπου πλέον θα μιλήσουμε για μια πλήρως θετική διαγραμματική εικόνα.\nΚαι να συνεχίσουμε με τα ΕΛΠΕ. Μπορεί λοιπόν τις τελευταίες ημέρες η μετοχή να βρέθηκε στο επίκεντρο των πιέσεων, μαζί με την Motor Oil, λόγω κάποιων αρνητικών εκθέσεων για τον κλάδο. Ωστόσο με βάση τις πληροφορίες, κατά τις τελευταίες συνεδριάσεις. Πέραν των πωλητών που υπήρχανε λόγω αυτών των εκθέσεων (και της γενικές αναστάτωσης στις αγορές). Υπήρχε ειδικά χθες και ένας μεγάλος αγοραστής από το εξωτερικό.\nΚαι κλείνοντας με ένα σύντομο σχόλιο για τη μετοχή της Βιοχάλκο, η οποία χθες έκλεισε με καλή άνοδο 3,80%, στα 3,685 ευρώ. Αυτό που ζητείται, με βάση τη μη απώλεια των 3,60 ευρώ, είναι να έχουμε άμεσα μια αντίδραση και επιστροφή υψηλότερα 3,70 - 3,75 ευρώ. Σε διαφορετική περίπτωση, η ήδη επιβαρυμένη διαγραμματική εικόνα θα μπορούσε να επιδεινωθεί και άλλο, με τις επόμενες κάπως ισχυρές στηρίξεις στα 3,30 και 2,90 – 3,00 ευρώ, δηλαδή σημαντικά χαμηλότερα από τρέχοντα επίπεδα.\n06 Φεβ 2020 00:00: ΟΜΙΛΟΣ ΙΝΤΕΑΛ Α.Β.Ε.Ε.Δ.Ε. (ΙΝΤΕΚ) Γενική Συνέλευση,\n06 Φεβ 2020 09:00: ΝΑΚΑΣ ΜΟΥΣΙΚΗ (ΝΑΚΑΣ) Γενική Συνέλευση, 19ο χλμ. Λεωφ. Λαυρίου, Παιανία Αττικής\n10 Φεβ 2020 11:00: Ε. ΠΑΙΡΗΣ Α.Β.Ε.Ε ΠΛΑΣΤΙΚΩΝ (ΠΑΙΡ) Γενική Συνέλευση, Θέση Γκορυτσα 19300 Ασπρόπυργος\n4 Φεβ 2020 Stocks


Στο νοσοκομείο μέ εμφραγμα ο μηχανικος του M/T UNITED IDEAL ! - Limnos Report - Ενημερωτικό Ψυχαγωγικό website για την Λήμνο\nΑρχική ΕΙΔΗΣΕΙΣ Στο νοσοκομείο μέ εμφραγμα ο μηχανικος του M/T UNITED IDEAL !\nΣτο νοσοκομείο μέ εμφραγμα ο μηχανικος του M/T UNITED IDEAL !\nΤετάρτη, 29 Ιουνίου, 2011 9:10 πμ\nΣτο νοσοκομείο της Μύρινας νοσηλεύεται ο Β μηχανικός Β.Θ. του πλοίου M/T UNITED IDEAL που όπως από χθες σας γνωρίσαμε αποβίβασε τον εν λόγω μηχανικό εξαιτίας ξαφνικής αδιαθεσίας .Τελικά υπέστη έμφραγμα του μυοκαρδίου και η κατάσταση του χαρακτηρίζεται από τους γιατρούς σοβαρή! Ο μηχανικός θα παραμείνει για νοσηλεία και τις επόμενες μέρες μέχρι να σταθεροποιηθεί η κατάσταση του παρ’ όλο που η εταιρία του πλοίου (ελληνικών συμφερόντων ) εκδήλωσε το ενδιαφέρον να αποστείλει ελικόπτερο προκειμένου να διακομιστεί σε νοσοκομείο των Αθηνών ,κάτι που η γιατροί τη δεομένη στιγμή απέρριψαν .


Γέροντος Πορφυρίου: Ο Χριστός είναι η αγάπη μας, ο έρωτάς μας... - Τηλεγράφημα\nΓέροντος Πορφυρίου: Ο Χριστός είναι η αγάπη μας, ο έρωτάς μας…\n Τελευταία ενημέρωση: 14-02-2015 | 11:30:57 - Πρώτη δημοσίευση: 14-02-2015 | 11:30:57\nΗ σχέση με τον Χριστό είναι αγάπη, είναι έρωτας, είναι ενθουσιασμός, είναι λαχτάρα του θείου.\nΗ χαρά είναι ο ίδιος ο Χριστός. Είναι μία χαρά, που σε κάνει άλλο άνθρωπο. Είναι μία πνευματική τρέλα, αλλά εν Χριστώ. Σε μεθάει σαν το κρασί το ανόθευτο, αυτό το κρασί το πνευματικό.\nΌπως λέγει ο Δαβίδ: «Ελίπανας εν ελαίω την κεφαλήν μου και το ποτήριόν σου μεθύσκον με ωσεί κράτιστον» (Ψαλ. 22, 5). Ο πνευματικός οίνος είναι άκρατος, ανόθευτος, πολύ δυνατός κι όταν τον πίνεις, σε μεθάει. Αυτή η θεία μέθη είναι δώρο του Θεού, που δίδεται στους «καθαρούς τη καρδία» (Πρβλ. Ματθ. 5, 8).\nΌσο μπορείτε να νηστεύετε, όσες μετάνοιες μπορείτε να κάνετε, όσες αγρυπνίες θέλετε ν’ απολαμβάνετε, αλλά να είστε χαρούμενοι. Να έχετε τη χαρά του Χριστού. Είναι η χαρά που διαρκεί αιώνια, που έχει αιώνια ευφροσύνη.\nΕίναι χαρά του Κυρίου μας, που δίνει την ασφαλή γαλήνη, τη γαλήνια τερπνότητα και την πάντερπνη ευδαιμονία. Η χαρά η πασίχαρη, που ξεπερνά κάθε χαρά. Ο Χριστός θέλει κι ευχαριστείται να σκορπάει τη χαρά, να πλουτίζει τους πιστούς Του με χαρά. Εύχομαι, «ίνα η χαρά υμών η πεπληρωμένη» (Α’ Ιω. 1,4).\nΑυτή είναι η θρησκεία μας. Εκεί πρέπει να πάμε. Ο Χριστός είναι ο Παράδεισος, παιδιά μου. Τι είναι Παράδεισος; Ο Χριστός είναι. Από δω αρχίζει ο Παράδεισος. Είναι ακριβώς το ίδιο, όσοι εδώ στη γη ζουν τον Χριστό, ζουν τον Παράδεισο. Έτσι είναι, που σάς το λέγω.\nΕίναι σωστό, αληθινό αυτό, πιστέψτε με! Έργο μας είναι να προσπαθούμε να βρούμε έναν τρόπο να μπούμε μέσα στο φως του Χριστού. Δεν είναι να κάνει κανείς τα τυπικά.\nΗ ουσία είναι να είμαστε μαζί με τον Χριστό. Να ξυπνήσει η ψυχή και ν’ αγαπήσει τον Χριστό, να γίνει αγία. Να επιδοθεί στο θείο έρωτα. Έτσι θα μάς αγαπήσει κι Εκείνος. Θα είναι τότε η χαρά αναφαίρετη. Αυτό θέλει πιο πολύ ο Χριστός, να μάς γεμίζει από χαρά, διότι είναι η πηγή της χαράς.\nΑυτή η χαρά είναι δώρο του Χριστού. Μέσα σ’ αυτή τη χαρά θα γνωρίσομε τον Χριστό. Δεν μπορούμε να Τον γνωρίσουμε, αν Εκείνος δεν μας γνωρίσει. Πώς το λέγει ο Δαβίδ; «Εάν μη Κύριος οικοδομήση οίκον, εις μάτην εκοπίασαν οι οικοδομούντες, εάν μη Κύριος φυλάξη πόλιν, εις μάτην ηγρύπνησεν ο φυλάσσων» (Ψαλμ. 126, 1).\nΑυτά η ψυχή μας θέλει να αποκτήσει. Αν προετοιμασθούμε ανάλογα, η χάρις θα μάς τα δώσει. Δεν είναι δύσκολο. Αν αποσπάσουμε την χάρι, όλα είναι εύκολα, χαρούμενα κι ευλογία Θεού.\nΗ θεία χάρις διαρκώς κρούει την πόρτα της ψυχής μας και περιμένει ν’ ανοίξουμε, για να έλθει στην διψώσαν καρδίαν μας και να την πληρώσει. Το πλήρωμα είναι ο Χριστός, η Παναγία μας, η Αγία Τριάς. Τι ωραία πράγματα!\nΈνας να είναι ο στόχος μας, η αγάπη στον Χριστό, στην Εκκλησία, στον πλησίον. Η αγάπη, η λατρεία προς τον Θεό, η λαχτάρα, η ένωση με τον Χριστό και με την Εκκλησία είναι ο επί γης Παράδεισος. Η αγάπη στον Χριστό είναι κι αγάπη στον πλησίον, σ’ όλους, και στους εχθρούς. Ο χριστιανός πονάει για όλους, θέλει όλοι να σωθούν, όλοι να γευθούν τη Βασιλεία του Θεού. Αυτός είναι ο χριστιανισμός.\nΙερά Μονή Χρυσοπηγής Χανιά 2003\nΠροηγούμενο: Καρναβαλίστικη Παρέλαση 2015 με «ξεχωριστή» παρέα!\nΕπόμενο: Εκρηξη σε πετρελαιαγωγό στη Λιβύη


Νίκος Σύψας: Στα τέλη Μαΐου η κάμψη του κορωνοϊού | Thessalikos\n«Αν η Ελλάδα ακολουθήσει το μοντέλο εξάπλωσης της πανδημίας της Κίνας, θα υπάρξει μια ύφεση γύρω στα τέλη Μαΐου» τόνισε ο κ. Σύψας.\nΤην εκτίμηση ότι για κάμψη του κορωνοϊού στα τέλη Μαΐου εξέφρασε ο λοιμωξιολόγος και μέλος της επιτροπής του υπ. Υγείας για τον ιό, Νίκος Σύψας.\nΜιλώντας στην εκπομπή «Κοινωνία Ώρα MEGA», ο κ. Σύψας τόνισε πως αν η Ελλάδα ακολουθήσει το μοντέλο εξάπλωσης της πανδημίας της Κίνας, θα υπάρξει μια ύφεση γύρω στα τέλη Μαΐου, αφού θα έχουν περάσει οκτώ εβδομάδες από την εμφάνιση του ιού στη χώρα.\nΠαράλληλα, ανέφερε ότι συνεχίζονται οι έλεγχοι για τη δημιουργία των νέων τεστ εντοπισμού του ιού, τα οποία θα δίνουν αποτέλεσμα μέσα σε λιγότερο από μια ώρα, ωστόσο όπως υπογράμμισε αυτό θα συμβεί στο επόμενο δίμηνο και δεν θα είναι άμεσα διαθέσιμα.\nΣχετικά, με τα φάρμακα που εξετάζονται για την αντιμετώπιση του κορωνοϊού, ο κ. Σύψας υπογράμμισε ότι τη συγκεκριμένη χρονική στιγμή δεν υπάρχει κανένα που να έχει σαφή ένδειξη για τον κορωνοϊό. «Αυτή τη στιγμή γίνονται μελέτες, πάνω στο εμβόλιο που χορηγούσαμε για τον ιό Έμπολα. Αν έχουν αποτελέσματα θα μπορεί να είναι διαθέσιμο σε δύο μήνες», συμπλήρωσε.\nΠροηγούμενο άρθροΤράπεζες: Ποιες συναλλαγές δεν θα γίνονται στα καταστήματα\nΕπόμενο άρθροΒρέφος τριών μηνών θετικό στον κορωνοϊό


Τα μυστικά της ικάριας διατροφής – ΙΚΑΡΙΩΤΙΚΑ ΝΕΑ\nΌσπρια, ελαιόλαδο, ξηροί καρποί και λιγότεροι υδατάνθρακες από τη μεσογειακή διατροφή: αυτά είναι λοιπόν τα μυστικά της ικάριας διατροφής; «Είναι εξίσου σημαντικό να τρώμε όπως έχει ορίσει η φύση ακολουθώντας την εποχικότητα των φρούτων και λαχανικών» απαντά ο Έλληνας διατροφολόγος. «Γιατί άλλωστε να καταναλώνει κάποιος φράουλες τον χειμώνα, όταν είναι καλοκαιρινό φρούτο;» διερωτάται. Ο ίδιος σπεύδει να επισημάνει πως η ικάρια διατροφή είναι ένας θησαυρός που συνεχώς ανακαλύπτεται. Όπως λέει, «γι’ αυτά που έχει που έχει να δώσει στον κόσμο η ικάρια διατροφή είμαστε ακόμα πολύ νωρίς. Δεν υπάρχει αμφιβολία πάντως πως πρόκειται για την πιο ισορροπημένη διατροφή που μπορεί να κάνει ο άνθρωπος όχι μόνο για τη δική του υγεία αλλά και για τη βιωσιμότητα του πλανήτη»\nTags: ΕΠΙΣΤΗΜΗ, ΜΑΚΡΟΖΩΙΑ


Δαφνιώτισσα: Πάνω από 100 αγροκτήματα… χωρίς δρόμο! - Ilia.news\nΣε απόγνωση οι αγρότες και οι κτηνοτρόφοι στη Δαφνιώτισσα της Πηνείας αφού… δεν έχουν δρόμο να πάνε στις περιουσίες τους! Μια «ανάσα» πριν την έναρξη της ελαιοσυγκομιδής, ο δρόμος που οδηγεί στο μοναστήρι της Παναγίας «χάθηκε» από την κακοκαιρία «Μπάλος».\nΟ συγκεκριμένος δρόμος εξυπηρετεί πάνω από 100 αγροκτήματα της περιοχής και από προχθές… είναι τελείως αδιάβατος, δεν μπορεί να περάσει κανένα απολύτως όχημα! Η αγωνία των ανθρώπων που δεν μπορούν να πάνε στα κτήματά τους για να δούνε αν έχουν ζημιές από το κύμα της κακοκαιρίας αλλά και να φροντίσουν τα ζώα τους, τα δέντρα τους, τις καλλιέργειές τους έχει χτυπήσει «κόκκινο».\nΌπως πληροφορηθήκαμε από αγρότες και κτηνοτρόφους της περιοχής, τα προβλήματα με τον συγκεκριμένο δρόμο δεν είναι κάτι καινούργιο, ενώ πριν ακόμα από το «χτύπημα» της κακοκαιρίας τόσο ο πρόεδρος και το τοπικό συμβούλιο όσο και οι κάτοικοι της περιοχής είχαν κινήσει όλες τις διαδικασίες και είχαν ζητήσει από τον δήμο την ενίσχυση του δρόμου.\nΤο μόνο που ζητάει αυτή τη στιγμή ο κόσμος, είναι η άμεση επισκευή του δρόμου, προκειμένου να μπορέσει να πάει στις περιουσίες του.\nΝέο πλοίο στη γραμμή Κυλλήνη-Ζάκυνθος\nΞενοφών: Ανανέωσε και ο Αναμουρλίδης\nΧρονιά… «επανεκκίνησης» για το Νοσοκομείο της…


10 καλοκαιρινά αξεσουάρ που πρέπει να έχει κάθε γυναίκα στην ντουλάπα της | Radio Memory - Η καρδιά της Πόλης χτυπάει εδώ!\nΑρχική Ενημέρωση Life style 10 καλοκαιρινά αξεσουάρ που πρέπει να έχει κ�...\n10 καλοκαιρινά αξεσουάρ που πρέπει να έχει κάθε γυναίκα στην ντουλάπα της\nΜπορεί να μην έχουμε την πολυτέλεια να επενδύσουμε σε καινούρια καλοκαιρινή γκαρνταρόμπα αλλά σίγουρα μπορούμε να στρέψουμε την προσοχή μας σε αξεσουάρ που θα «φρεσκάρουν» λίγο την ντουλάπα μας.\nΌποιο και να είναι το στυλ ντυσίματος της καθεμιάς τα παρακάτω αξεσουάρ σίγουρα θα βοηθήσουν να κάνετε ακόμα πιο εντυπωσιακές τις καλοκαιρινές σας εμφανίσεις.\nΤα φουλάρια είναι απαραίτητο αξεσουάρ για τις καλοκαιρινές σας εμφανίσεις. Είτε φορεμένα στα μαλλιά είτε στο λαιμό προσδίδουν στυλ και ανάλαφρη διάθεση. Προτιμήστε έντονα χρώματα ή πολύχρωμα μοτίβα που θα τραβήξουν την προσοχή. Τα φουλάρια από βαμβάκι ή μετάξι είναι προτιμότερα, για να μπορείτε να τα χρησιμοποιείτε και το φθινόπωρο και την άνοιξη.\nΜεγάλο ψάθινο καπέλο\nΕκτός του ότι χρησιμεύει για προστασία απέναντι στον ήλιο, τo συγκεκριμένο αξεσουάρ δίνει μια πινελιά κομψότητας ακόμη και στο πιο απλό ντύσιμο. Προτιμήστε ψάθινα καπέλα σε γήινες αποχρώσεις όπως μπεζ ή της ώχρας και επιλέξτε χρωματιστές κορδέλες για να το στολίσετε.\nΞέρουμε πόσο πρακτικές είναι οι μεγάλες τσάντες και πόση άνεση μας προσφέρουν. Όμως, αυτό το καλοκαίρι αφήστε τες στο σπίτι και προτιμήστε το κλασικό clutch bag -όταν είναι δυνατόν. Αυτά τα μικρά τσαντάκια χωράνε μόνο για τα βασικά, όμως είναι ελαφριά και πρακτικά, αφού δεν θα χρειαστείτε πάνω από δύο δευτερόλεπτα για να βρείτε το κινητό σας. Αν είστε πιο συντηρητικές στις εμφανίσεις σας επιλέξτε μονόχρωμα σχέδια ή, αν θέλετε να κάνετε τη διαφορά, επιλέξτε έντονα χρώματα όπως πορτοκαλί και ethnic μοτίβα.\nΤα γυαλιά ηλίου είναι το απόλυτο αξεσουάρ του καλοκαιριού. Με τόσα σχέδια και χρώματα που κυκλοφορούν είναι λογικό να μην μπορούμε να επιλέξουμε με ευκολία, καθώς τα θέλουμε όλα. Σημασία έχει να ταιριάζουν στο πρόσωπό μας και ας είναι απλά. Τα ρετρό γυαλιά είναι της μόδας καιρό τώρα, ειδικά αυτά που είναι εμπνευσμένα από τα 60s, με το γατίσιο design. Αλλά μην ξεχνάμε τα all time classic aviator που όσο απλά και αν θεωρούνται είναι πολύ πρακτικά και πάνε σε όλες!\nΟ τέλειος συμβιβασμός μεταξύ ψηλοτάκουνου και φλατ παπουτσιού. Είναι άνετα και μπορείτε να περπατήσετε όλη την πόλη με αυτά και προσδίδουν αρκετό στυλ ώστε να κάνουν τα απλά ντυσίματα με τζιν και κάπρι να φαίνονται καλύτερα. Φέτος επιλέξτε πιο «πικάντικα» σχέδια και χρώματα με φλοράλ μοτίβα ή και animal print.\nΟι ψάθινες τσάντες αποτελούν το σήμα κατατεθέν του καλοκαιριού. Παρά την απλότητα τους είναι άνετες και πολύ κομψές. Μπορούν να ταιριάξουν με το άσπρο τζιν ή το φλοράλ φόρεμα και να δώσουν πολύ καλοκαιρινή διάθεση στις εμφανίσεις σας.\nΘα έχετε παρατηρήσει στις βιτρίνες των μαγαζιών ότι υπάρχει μια τεράστια ποικιλία από πέδιλα σε κάθε λογής χρώμα. Τα ψηλοτάκουνα πέδιλα είναι το απόλυτο αξεσουάρ-ένεση στη θηλυκότητά σας. Μπορεί να μην είναι τόσο άνετα όσο τα σανδάλια σας, αλλά είναι κομψά και δεν χρειάζεται να έχετε εξεζητημένο λουκ για να εντυπωσιάσετε. Προτιμήστε το μαύρο χρώμα στα πέδιλά σας και φορέστε τα από το μεσημέρι ως το βράδυ είτε με τζιν και άσπρο φανελάκι είτε με maxi φόρεμα.\nΤολμήστε φέτος το καλοκαίρι, να φορέσετε σκουλαρίκια σε σχέδια φρούτων και δώστε παιχνιδιάρικο αέρα στις διακοπές σας.\nΑντί για σορτσάκια και απλά φορέματα παραλίας επιλέξτε τα παρεό σε εντυπωσιακά και έντονα χρώματα και κλέψτε την παράσταση ακόμα και στην παραλία.\nΔοκιμάστε να φορέσετε εντυπωσιακά μακριά σε μήκος κολιέ, boho style. Δώστε έναν ethnic αέρα στις εμφανίσεις σας με μόνο ένα αξεσουάρ.


"Το παιδί μου δεν θέλει να κουρευτεί."Δείτε τι έκαναν 14 μητέρες.\nBy\tΑίθουσα Σύνταξης October 29, 2018\nΜήπως το παιδί σας κοιτάζει το ψαλίδι στο χέρι σας σαν να είναι δολοφονικό εργαλείο; Μήπως πάλι βαριέται να καθίσει να του κόψετε μαλλιά; Μήπως η υπερκινητικότητά του σας δυσκολεύει να το κρατήσετε ακίνητο;\nΟ γιος μου είναι 18 μηνών και τον κουρεύω σχεδόν μια φορά το μήνα από τότε που γεννήθηκε.\nΜέχρι τους 9 μήνες, καθόταν ακίνητος όσο τον κούρευα, αν του έδινα ένα παιχνιδάκι και τον κάθιζα στο κρεβάτι μπροστά μου.\nΤο κούρεμα στο μπάνιο βοηθούσε, αλλά έπαιρνε περισσότερη ώρα. Τον έχω πάει δυο φορές στο κομμωτήριο και τώρα πια είναι πιο δεκτικός.\nΟ κομμωτής του βάζει dvd και κρεμάει παιχνίδια στο ταβάνι και τους καθρέφτες.\nΑυτό που βοηθούσε πολύ, ήταν το ν’ ανοίγω ένα πακέτο με πολύχρωμες καραμέλες και να του ζητάω να πιάνει μία τη φορά. Αυτό, αποσπούσε την προσοχή του απ’ το κούρεμα.\nΡώτησα την κομμώτριά μου πώς έβαζε τα μωρά να κάτσουν ακίνητα (εκείνη έχει 4 αγοράκια), όσο τα κούρευε.\nΑπλώς τους δίνει μια πιπίλα, τα βάζει στο νιπτήρα και ξεπλένει την πιπίλα κάθε τόσο.\nΈδωσα κι εγώ στο γιο μου πιπίλα (είναι 16 μηνών) και είχε αποτέλεσμα. Δεν κουνιέται καν.\nΗ μέθοδος της απόσπασης της προσοχής είναι αποτελεσματικότατη γιος μου απεχθάνεται το κούρεμα, αλλά όταν παίζει ταυτόχρονα με τα αυτοκινητάκια του και του φυσάω μπουρμπουλήθρες στο πρόσωπο, νιώθει πολύ καλύτερα.\nΑυτή δουλειά όμως, απαιτεί και τη βοήθεια του μπαμπά που πρέπει να τον κρατάει για να φυσάω εγώ τις μπουρμπουλήθρες!\nΗ κόρη μου λάτρευε το κούρεμα μέχρι την ηλικία των 18 μηνών, αλλά μετά άρχισε να δυσανασχετεί.\nΤην τελευταία φορά, την πήγα σ’ ένα κομμωτήριο όπου πηγαίνουν συχνά μωρά. Την κρατούσα αγκαλιά αλλά η κομμώτρια ρώτησε αν θέλει γλειφιτζούρι.\nΔεν είχε ξαναφάει γλειφιτζούρι και της άρεσε πολύ. Κάθισε ήσυχα και έγλειφε το γλυκό της κοιτάζοντας απ’ το παράθυρο τα φορτηγά.\nΟύτε καν κουνήθηκε. Συστήνω ανεπιφύλακτα το γλειφιτζούρι. Μόνο τότε της δίνω γλειφιτζούρι και αξίζει τον κόπο.\nΟ 15 μηνών γιος μου τρόμαζε στην όψη του ψαλιδιού. Νόμιζε ότι θα του κόψουμε το χέρι!\nΑυτό που έχει αποτέλεσμα, είναι να τον καθίζω στην αγκαλιά μου και να τον κουρεύει ο άντρας μου με τη μηχανή.\nΜερικές φορές φοβάται τη μηχανή κι έτσι τη βάζουμε στη δόνηση κι εκείνος γελάει.\nΟ γιος μου μισεί το κούρεμα, εκτός κι να δει τον πατέρα του να κουρεύεται λίγο πριν από 'κείνον. Εξάλλου, θέλει να μοιάσει στον μπαμπάκα του!\nΕίμαι κομμώτρια και μητέρα 4 παιδιών. Συστήνω στις μητέρες να διευκολύνουν το παιδί και όχι απλώς να τα διατάζουν να καθίσουν να κουρευτούν.\nΜιλήστε του με ενθουσιασμό λίγες μέρες πριν και πείτε του: «θα πάμε στο κομμωτήριο να κόψουμε τα μαλλάκια».\nΕξηγήστε του αναλυτικά τι θα του κάνει η κομμώτρια. Συμφωνώ κι εγώ με την απόσπαση της προσοχής.\nΖητάω μάλιστα απ’ τις πελάτισσές μου να φέρνουν μαζί το αγαπημένο dvd του παιδιού. Επίσης, οι καραμέλες και τα γλειφιτζούρια είναι και αυτά επιλογές.\nΠολλές φορές μισούν την πλαστική κάπα, γι’ αυτό ζητάω απ’ τις μητέρες να φέρνουν άλλη μια αλλαξιά ρούχα.\nΗ φαγούρα στα ρούχα τα τρελαίνει και συνδέουν το κούρεμα μ’ αυτό το δυσάρεστο συναίσθημα.\nΈτσι, μπορώ να τα κουρεύω χωρίς την κάπα και την υπόλοιπη μέρα δε θα φορούν ρούχα που τους προκαλούν φαγούρα.\nΕπίσης, αφήνω τα μεγαλύτερα παιδιά να κρατούν το αυτί τους όσο τα κουρεύω στο πλάι. Έτσι, νιώθουν ασφαλή και πιστεύουν ότι έχουν τον έλεγχο.\nΕίμαι κομμώτρια και μητέρα ενός τρίχρονου κοριτσιού. Στη δουλειά, έχω ν’ αντιμετωπίσω πολλά ατίθασα μωρά.\nΔεν υπάρχει τίποτα χειρότερο από μια κακιά κομμώτρια γιατί το παιδί θα φοβηθεί.\nΑν κουρεύεται η μεγάλη αδελφή ή ο μπαμπάς, μπορείτε να τους αφήσετε να περάσουν πρώτοι για να καταλάβει το παιδί ότι δε θα πονέσει.\nΑν βάλει η κομμώτρια κλάμερ και τσιμπιδάκια, το μωρό μπορεί να τα πιάσει για να καταλάβει ότι δεν πονάνε, απλώς γαργαλάνε λιγάκι.\nΦέρτε μαζί ένα γλυκό σαν ανταμοιβή για την καλή του συμπεριφορά μετά το κούρεμα.\nΚαι να θυμάστε: όσο περισσότερο τα κρατάτε με το ζόρι στην καρέκλα, τόσο αντιδρούν στο κούρεμα.\nΟ άντρας μου άρχισε να κουρεύει το γιο μας σε ηλικία ενός έτους και κάθε φορά τρελαινόταν, οπότε έπρεπε να παρέμβω εγώ.\nΈβαζα το αγαπημένο του σι ντι να παίζει και τον ηρεμούσα.\nΓια να μην κρατάω το κεφάλι του κάτω και να μην κινούμαι συνέχεια, τον έβαζα στην ψηλή του καρέκλα (δεν τη χρησιμοποιεί πια για να τρώει) και του έδινα λίγα παιχνίδια, όσο ο μπαμπάς του τον κούρευε.\nΤην πρώτη φορά κουνιόταν λιγάκι, αλλά μετά δεν είχαμε πρόβλημα.\nΟ γιος μου κάνει τα ίδια. Τον κούρεψα πρώτη φορά όταν ήταν 17 μηνών και πολλές φορές νομίζω ότι το καθυστέρησα πολύ.\nΌταν ήταν 3, η κομμώτρια τον τραυμάτισε κατά λάθος στο αυτί και του κάναμε ράμματα. Έτσι, ξαναρχίσαμε φτου κι απ’ την αρχή τις προσπάθειες.\nΤο καλύτερο όμως είναι ότι τον πηγαίνουμε στην ίδια κομμώτρια κι έτσι έχει συνηθίσει στην ιδέα ότι θα κόβει μαλλιά του 2-4 φορές το χρόνο.\nΔιαπιστώνω ότι υπάρχουν πολλοί γονείς εκεί έξω, με το ίδιο πρόβλημα. Είχα το ίδιο πρόβλημα με το γιο μου, τον οποίο έπρεπε να συγκρατώ για να κουρευτεί.\nΤον ενοχλούσε πολύ η ξυριστική μηχανή και ο θόρυβος που έκανε.\nΑργότερα, όταν ήταν 2,5 ετών, ανακαλύψαμε πως πάσχει από αυτισμό κι ένα απ’ τα χαρακτηριστικά αυτής της διαταραχής είναι η ακουστική ευαισθησία.\nΔε θέλω να σας τρομάξω, αλλά αν δείτε μια παρόμοια συμπεριφορά, καλό θα ήταν να κάνετε κάποιες εξετάσεις.\nΟ γιος μου είναι σχεδόν 3,5 ετών. Ανέκαθεν μισούσε το κούρεμα. Δοκιμάσαμε σχεδόν τα πάντα (εκτός απ’ το να βλέπει τον μπαμπά να κουρεύεται πρώτος).\nΤίποτα δεν είχε αποτέλεσμα. Ούτε η απόσπαση της προσοχής, ούτε η πιπίλα, ούτε το κούρεμα στο σπίτι, ούτε τα βίντεο, τίποτα απολύτως!\nΤο παράξενο είναι ότι δε φοβάται τίποτα άλλο εκτός απ’ το κούρεμα. Απλώς κλείνουμε τα παράθυρα και ξεκινάμε.\nΕίναι μια χαρά όταν τελειώσουμε και του αρέσει να κοιτάζεται στον καθρέφτη και να μιλά για τα ωραία του μαλλιά, αλλά καθόλη τη διάρκεια ουρλιάζει τρομοκρατημένος.\nΕλπίζω να το ξεπεράσει πριν τα 18!\nΣυμφωνώ με τη λύση της πιπίλας. Δίνω πάντα στη 18 μηνών κόρη μου μια πιπίλα ή ένα γλυκό όταν πάμε στο κομμωτήριο.\nΠαίρνω μαζί μου πολλά γλειφιτζούρια και τα πετάω όταν γεμίσουν τρίχες. Της αρέσει να δοκιμάζει όλες τις γεύσεις.\nΞέρει ότι θα φάει γλειφιτζούρι μόνο στην κομμώτρια, οπότε το κούρεμα γίνεται ιδιαίτερο! Καλή τύχη με το αγγελούδι σας.\nΑ, δυστυχώς θα του τρέχουν τα σάλια, αλλά η κομμώτρια δε θα έχει πρόβλημα όσο τα γλειφιτζούρια το διασκεδάζουν.\nΑνακάλυψα πως το κούρεμα στη διάρκεια του μπάνιου είναι η καλύτερη λύση για το παιδί μου.\nΔεν είναι βέβαια το καλύτερό του, αλλά το ανέχεται πολύ περισσότερο απ’ την απλή αναφορά στη λέξη κομμώτρια!\nΠΩΣ ΝΑ ΚΑΝΩ ΤΟ ΠΑΙΔΙ ΜΟΥ ΝΑ ΚΑΤΣΕΙ ΓΙΑ ΚΟΥΡΕΜΑ\nΤΟ ΠΑΙΔΙ ΜΟΥ ΔΕΝ ΘΕΛΕΙ ΝΑ ΚΟΥΡΕΥΤΕΙ\nΚέικ σοκολάτας : Σούπερ σοκολατένια συνταγή\nΠότε εμφανίζονται τα πρώτα δόντια του μωρού και με ποια σειρ…\nΓιατί το παιδί μου δεν θέλει να πάει κατασκήνωση; - Smile fa…\nΠαιδί και καλοκαίρι : τι όρεξη έχει για φαγητό και τι για πα…


Employee Assistance Programs (EAP) δέσμευση στήριξης εργαζομένων – Hellas EAP\nΤα EAP αποτελούν μια διαχρονική και απαραίτητη στρατηγική επιλογή στην φροντίδα της ψυχικής υγείας των εργαζομένων και όχι μια περιστασιακή δράση. Το να αρνείται ένας οργανισμός τη διαχρονική φροντίδα της ψυχικής υγείας των εργαζομένων του είναι σαν να αρνείται ότι οι άνθρωποι έχουν συναισθήματα.\nΣε αντίθεση με τις σοβαρές και πρωτόγνωρες δυσκολίες που το 2020 έφερε στην επιφάνεια, η δυνατότητα να μιλάμε όλο και πιο ανοιχτά για τα θέματα ψυχικής υγείας, συγκαταλέγεται στα λίγα θετικά αυτής της χρονιάς. Οι συνθήκες που διαμορφώθηκαν έδωσαν τη δυνατότητα σε περισσότερους ανθρώπους να αισθανθούν ότι έχουν το δικαίωμα να συζητούν τα θέματα ψυχικής υγείας που τους απασχολούν. Το σημαντικότερο, όμως, συμπέρασμα είναι πως όταν αναφερόμαστε σε θέματα ψυχικής υγείας δεν αναφερόμαστε μόνο στα πιο δύσκολα ψυχικά νοσήματα αλλά και στην ευεξία και στις καθημερινές δυσκολίες που επηρεάζουν τα επίπεδα τους στρες που βιώνουμε.\nΜια ακόμα σημαντική αλλαγή για την χώρα μας είναι ότι το 2020 βοήθησε περισσότερους οργανισμούς στο να αρχίσουν να αναγνωρίζουν τον αντίκτυπο που μπορεί να έχει η κακή ψυχική υγεία στην αποτελεσματικότητα και στην παραγωγικότητα των εργαζομένων, αλλά και στην βιωσιμότητα των ίδιων των οργανισμών.\nΈνας, λοιπόν, από τους πλέον διαδεδομένους τρόπους διαφύλαξης της ψυχικής υγείας και της ευεξίας των εργαζομένων είναι η εφαρμογή των EAP και η προσφορά τους ως παροχή από τον ίδιο τον οργανισμό, στους εργαζόμενους και στις οικογένειές τους. Τα EAP ανταποκρίνονται εδώ και χρόνια με επιτυχία στις διάφορες προκλήσεις στα θέματα ψυχικής υγείας που παρουσιάζονται στον εργασιακό χώρο. Ωστόσο, είναι η πανδημία Covid-19 που έχει οδηγήσει στη ραγδαία αύξηση της υιοθέτησης τέτοιων προγραμμάτων. Για τους οργανισμούς που ήδη προσέφεραν τα EAP προγράμματα, το επίκεντρο της προσπάθειας είναι να διασφαλιστεί ότι οι εργαζόμενοι γνωρίζουν για τις συγκεκριμένες υπηρεσίες που έχουν στη διάθεσή τους και ότι ενθαρρύνονται διαρκώς από τον οργανισμό να κάνουν χρήση των υπηρεσιών όταν αισθάνονται την ανάγκη. Για αρκετούς από τους οργανισμούς που δεν παρείχαν τέτοιου είδους προγράμματα, παρατηρήθηκε άμεση αντίδραση και ένταξη των EAP προγραμμάτων στην στρατηγική τους, αναγνωρίζοντας τα ως βασική προτεραιότητα και εξαιρετικής κρισιμότητας. Το επόμενο μεγάλο στοίχημα είναι να γίνει κατανοητό ότι η πρόληψη και η φροντίδα της ψυχικής υγείας αποτελεί μια μόνιμη στρατηγική επιλογή και όχι μια περιστασιακή δράση, επειδή βρισκόμαστε εν μέσω μιας πανδημίας. Η διαχρονική παροχή των προγραμμάτων EAP προϋποθέτει ότι οι οργανισμοί αντιλαμβάνονται τον τρόπο με τον οποίο αυτά λειτουργούν και έχουν ρεαλιστικές προσδοκίες από την εφαρμογή τους, καθώς υπάρχουν ακόμα αρκετές εσφαλμένες αντιλήψεις σχετικά με τα EAP.\nΟ Covid-19 οδήγησε στην αφύπνιση των οργανισμών, παγκοσμίως, σε θέματα ψυχικής υγείας και στην ραγδαία υιοθέτηση ΕΑΡ προγραμμάτων\nΑρχικά, υπάρχει η λανθασμένη αντίληψη ότι τα EAP διατίθενται κυρίως ή αποκλειστικά ως υπηρεσίες διαχείρισης και υποστήριξης κρίσεων. Πράγματι, η αντιμετώπιση κρίσεων αποτελεί ακρογωνιαίο λίθο για αυτά τα προγράμματα, αλλά τα σύγχρονα EAP είναι κυρίως προγράμματα ολιστικής υποστήριξης της ψυχικής υγείας, ευεξίας και ασφάλειας στον χώρο εργασίας, μέσω ολιστικών, εξειδικευμένων και καινοτόμων υπηρεσιών. Παράλληλα είναι σημαντικό να θυμόμαστε ότι τα EAP λειτουργούν περίπου με τον ίδιο τρόπο που λειτουργούν τα ιατροφαρμακευτικά προγράμματα. Οι οργανισμοί «ασφαλίζουν» όλους τους εργαζόμενους, δίνοντάς τους τη δυνατότητα πρόσβασης στις υπηρεσίες ψυχικής υγείας σε περίπτωση ανάγκης. Η δε χρήση τους αυξάνεται σταδιακά σε βάθος χρόνου καθώς χτίζεται η εμπιστοσύνη ανάμεσα στους εξυπηρετούμενους και τον πάροχο των EAP προγραμμάτων.\nΗ στενή συνεργασία του οργανισμού με τον πάροχο των EAP για την ανάπτυξη μιας στρατηγικής διαρκούς προώθησης και ενός σχεδίου επικοινωνίας των EAP προγραμμάτων, διασφαλίζει ότι παρέχεται αξία που ανταποκρίνεται στις ανάγκες των εργαζομένων. Τέλος, η διαχρονική δέσμευση της Διοίκησης, η οποία πρέπει να λειτουργεί με υποστηρικτικό και ενισχυτικό τρόπο προς αυτά τα προγράμματα, ενθαρρύνει τη χρήση τους από όλον τον πληθυσμό.\nΚαθώς βρισκόμαστε σε ένα κρίσιμο σημείο, που θα καθορίσει σε μεγάλο βαθμό τον τρόπο ύπαρξης και λειτουργίας των οργανισμών στα επόμενα χρόνια, το να αρνούμαστε τη φροντίδα της ψυχικής υγείας των εργαζομένων, είναι σαν να αρνούμαστε την ύπαρξη των ανθρώπινων συναισθημάτων, που επηρεάζουν την καθημερινή μας λειτουργικότητα.


Παρακαλώ αντίλογο!!!Η παραπληροφόρηση είναι χειρότερη από την αμάθεια... ~ ENPATRAIS\nΠαρακαλώ αντίλογο!!!Η παραπληροφόρηση είναι χειρότερη από την αμάθεια...\nΤη στιγμή αυτή που γράφω το παρακάτω άρθρο έχω απογοητευτεί πλήρως. Όχι από την κυβέρνηση και τα μέτρα της. Πάντα γνωρίζαμε ότι το ΠΑΣΟΚ άλλα υποστηρίζει προεκλογικά και άλλα πράττει μετεκλογικά. Ευτυχώς κάποιες φορές με θετικές για τη χώρα συνέπειες..Για παράδειγμα το σύνθημα "ΕΟΚ και ΝΑΤΟ το ίδιο συνδικάτο" που ξεχάστηκε γρήγορα και παραμείναμε σε αυτούς τους 2 οργανισμούς που ενταχθήκαμε αφού ο εθνάρχης Κωνσταντίνος Καραμανλής "στέγνωσε την ψυχή του" όπως είπε και την ένταξή μας την ανήγαγε σε σκοπό της ζωής του.\nΑς περάσουμε στους λόγους τους οποίους είμαι απογοητευμένος. Το διάβαζα, το άκουγα συχνά πυκνά ότι ο Σαμαράς είναι λαϊκιστής, προσποιέιται τον Χάυ Πόττερ καθώς οι πρότασεις του για μηδενισμό του ελείμματος μέσα σε ένα χρόνο είναι μη βιώσιμες. Μέχρι που σήμερα το διάβασα και στο ίδιο το enpatrais.blogspot.com το blog που οραματίστικα που έθεσα κάποια ιδανικά, θα μπορούσα να πω κάποια ιδεολογία που όσοι μέχρι τώρα έχουν πιστέψει σε αυτό αύτην υποστηρίζουν. Την ιδεολογία της αμεροληψίας.\nΓια να γίνουν ευρύτερα κατανοητά κάποια πράγματα λοιπόν και να μην αντιγράφουμε απλά εκφράσεις-πυροτεχνήματα ο Σαμαράς έκανε αναφορά στο μηδενισμό του κυκλικού ελείμματος. Κυκλικό έλειμμα είναι αυτό που έχουμε τώρα. Από τη μία να μειώνεται το έλειμμα και από την άλλη να αυξάνονται τα λουκέτα άρα η ύφεση....\nΌσον αφορά για τις εξαγγελίες του Καραμανλή για το πόσο θα είναι το έλειμμα. Ο Καραμανλής όντας πρωθυπουργός της χώρας επί 5,5 χρόνια γνώριζε το έλειμμα που θα κυμανθεί. Γιατί ξαφνικά μεγάλωσε τόσο το έλειμμα; Ας μην γελιόμαστε είναι γνωστή αυτή η τακτική του ΠΑΣΟΚ. Το 1981 που βγήκε για πρώτη φορά το ΠΑΣΟΚ βρήκε από τον Γεώργιο Ράλλη ένα έλειμμα της τάξης των 250 δισεκατομμυρίων δραχμών το οποίο το εκτίναξε στα 350 δισεκατομμύρια δραχμές καθώς μετέφερε στον προϋπολογισμό του 1981 δαπάνες του 1982. Κατάφερε λοιπόν να περάσει στα μάτια του κόσμου ότι βρήκε "καμμένη γη". Το ίδιο ακριβώς συνέβη και τώρα. Έσοδα του 2010 μεταφέρθηκαν στον προϋπολογισμό του 2009 διογκώνοντας έτσι υπερβολικά το έλειμμα προσπαθώντας απλά να δικαιολογήσουν την προσφυγή στο ΔΝΤ.\nΑυτά είχα να σας γνωστοποιήσω μέχρι τώρα....Αναλογιστείτε ποιό από τα 2 άρθρα είναι μέσα στην πραγματικότητα.....


Τρίκαλα - Results from #770\nΣυνεργασία για στήριξη της επιχειρηματικότητας\nΣυνεργασία η οποία σηματοδοτεί την αμοιβαία πρόθεση των δύο οργανισμών να συμβάλουν στη δημιουργία σταθερών προϋποθέσεων υποστήριξης της νεοφυούς και της υφιστάμενης επιχειρηματικότητας, που διαθέτει χαρακτηριστικά καινοτομίας, εξωστρεφή προσανατολισμό, και αναπτυξιακή δυναμική, πήρε χθες το μεσημέρι στα Τρίκαλα σάρκα και οστά.\nΣτον παγκόσμιο χάρτη των έξυπνων πόλεων\nΑκρως επιτυχημένη και με μέγιστη ωφελιμότητα, η παρουσία του Δήμου Τρικκαίων και της Ελλάδας στην Ταϊπέι. Στη φετινή, 2018 Smart City Summit & Expo (έκθεση και σύνοδο για τις έξυπνες πόλεις), ο Δήμος Τρικκαίων παρέστη προσκεκλημένος του Δήμαρχου της Ταϊπέι κ. Ko Wen-je και του οργανισμού Taipei Computer Association, που διοργανώνει την Εκθεση.\nΗ άνοιξη, το Πάσχα, ο Ληθαίος, οι επισκέψεις στα Τρίκαλα, συνηγορούν στην επανεμφάνιση της βαρκάδας στα Τρίκαλα! Μετά από απουσία λόγω χειμώνα, οι βάρκες, που εδώ και τρία χρόνια είναι διαθέσιμες σε Τρικαλινούς και επισκέπτες, επιστρέφουν.\nΣτα Τρίκαλα το ΔΣ του ΣΘΕΒ\nΤα Τρίκαλα θα επισκεφθεί τη Μ. Δευτέρα 2 Απριλίου η διοίκηση του Συνδέσμου Βιομηχανιών Θεσσαλίας & Κεντρικής Ελλάδος προκειμένου να πραγματοποιήσει συναντήσεις με θεσμικούς και παραγωγικούς φορείς.\nΠαρουσιάζονται τα ηλεκτρικά... τρίκυκλα\nΤετραήμερο μουσικών εκδηλώσεων συνδιοργανώνουν ο Σύλλογος Φίλων Μουσικής Τρικάλων και ο Δήμος Τρικκαίων με το κουαρτέτο εγχόρδων «LUX» του Βόρειου Βασιλικού κολλεγίου του Μάντσεστερ (RNCM).. Από την Παρασκευή 30 Μαρτίου έως και την Κυριακή 1 Απριλίου, όπως τονίζεται σε σχετική ανακοίνωση της δημοτικής αρχής του δήμου Τρικκαίων, πραγματοποιούνται σεμινάρια μουσικής δωματίου, καθώς και συναυλία.\nΑναπληρωτής Γραμματέας Τοπικής Αυτοδιοίκησης στη Ν.Δ.\nΜε απόφασή του ο προέδρος της ΝΔ κ. Κυριάκος Μητσοτάκης πρόσθεσε νέους αναπληρωτές Γραμματείς στη Γραμματεία Αυτοδιοίκησης του κόμματος. Μεταξύ αυτών είναι και ο Αντιπεριφερειάρχης Τρικάλων κ. Χρήστος Μιχαλάκης, ο οποίος αναλαμβάνει καθήκοντα μέσα από μια θέση ευθύνης και σημαντικών υποχρεώσεων, ενόψει μάλιστα τόσο των αυτοδιοικητικών εκλογών, όσο και των εθνικών εκλογών.\nΈνα σημαντικό έργο για το Δήμο Τρικκαίων βρίσκεται στην τελική ευθεία για υλοποίηση. Ειδικότερα, ο Δήμος Τρικκαίων, διακηρύσσει διαδικασία συνοπτικού διαγωνισμού για την επιλογή αναδόχου για την κατασκευή του έργου «αντιπλημμυρικά έργα Ληθαίου ποταμού» που θα διεξαχθεί σύμφωνα με σχετικές τις διατάξεις.\nΠροσλήψεις 37 ατόμων στο Δήμο Τρικκαίων\nΣυνολικά 37 άτομα, για την αντιμετώπιση εποχικών και πρόσκαιρων αναγκών στην καθαριότητα, θα προσλάβει ο Δήμος Τρικκαίων, ύστερα από σχετικές αποφάσεις. Οι υποψήφιοι πρέπει να έχουν ηλικία από 18 έως 65 ετών. Αφορά στη σύναψη σύμβασης εργασίας ιδιωτικού δικαίου ορισμένου χρόνου διάρκειας δύο μηνών.\nΣελίδα 78 από 135


Σε διακοπές ο Ολυμπιακός – Τρέχουν τα μεταγραφικά - iefimerida.gr\nΣε διακοπές ο Ολυμπιακός – Τρέχουν τα μεταγραφικά\nΗ σεζόν δεν θα μπορούσε να ολοκληρωθεί με καλύτερο τρόπο για τον Ολυμπιακό. Οι ερυθρόλευκοι έφτασαν στο 17ο νταμπλ της ιστορίας τους, απέδωσαν καλό ποδόσφαιρο στον τελικό του Κυπέλλου και απέδειξαν σε μια ακόμη σεζόν ότι ήταν η καλύτερη ελληνική ομάδα εντός αγωνιστικού χώρου.\nΟ Ολυμπιακός βρίσκεται από σήμερα σε ρυθμούς... διακοπών. Ο Βίτορ Περέιρα αναχώρησε για την Πορτογαλία όπου θα παραμείνει τις επόμενες δέκα ημέρες έχοντας βέβαια ανοιχτή επικοινωνία με την ΠΑΕ για τις μεταγραφικές εξελίξεις που τρέχουν.\nΟι υποχρεώσεις άλλωστε ολοκληρώθηκαν και οι παίκτες αναχωρούν ένας-ένας για τις πατρίδες τους αλλά και για ολιγοήμερες διακοπές προκειμένου να φορτίσουν μπαταρίες ενόψει της νέας προετοιμασίας. Πολλοί βέβαια από τους παίκτες που ήταν στο φετινό ρόστερ, δεν θα επιστρέψουν για την ερυθρόλευκη φανέλα. Δεδομένη θα πρέπει να θεωρείται η αποχώρηση του Κώστα Μήτρογλου, του οποίου ο δανεισμός από τη Φούλαμ δεν θα ανανεωθεί ενώ στη Γερμανία θα επιστρέψει και ο Σαντάνα. Παρελθόν θα αποτελέσει σίγουρα και ο Ιμπραϊμ Αφελάι ενώ σήμερα ή το αργότερο αύριο αναμένεται να το κρίσιμο ραντεβού του Βαγγέλη Μαρινάκη με τον Νταβίντ Φουστέρ.\nΜε δεδομένη την αποχώρηση του Μήτρογλου, ο Ολυμπιακός θα κινηθεί για έναν βασικό επιθετικό περιοχής. Ο Καρίγιο της Εστουντιάντες βρίσκεται πάντα ψηλά στη λίστα ωστόσο οι οικονομικές απαιτήσεις της Εστουντιάντες ίσως αποδειχθούν καθοριστικές στο να μην ολοκληρωθεί η μεταγραφή.\nΟ Ρομπίνιο είναι ένα όνομα, το οποίο εξακολουθεί να ενδιαφέρει τους νταμπλούχους Ελλάδας ωστόσο σημαντικό ρόλο αναμένεται να παίξει η επιθυμία του ποδοσφαιριστή να παραμείνει στην πατρίδα του και να αγωνιστεί στο πρωτάθλημα με τη Σάντος.\nΟσον αφορά τον 22χρονο Γιουσούφ Σαμπαλί, φέρεται να είναι ήδη μέλος του Ολυμπιακού. Ο 22χρονος πλάγιος μπακ βρίσκεται ήδη στην Αθήνα και αναμένεται να υπογράψει στον Ολυμπιακό αφού περάσει πρώτα από τις απαραίτητες ιατρικές εξετάσεις. Ο Σαμπαλί την τελευταία διετία αγωνιζόταν στην Εβιάν ως δανεικός από την Παρί Σεν Ζερμέν, μετρώντας 71 συμμετοχές σε πρωτάθλημα και Κύπελλο.\nΔΙΑΒΑΣΤΕ ΠΕΡΙΣΣΟΤΕΡΑ Ολυμπιακός Βίτορ Περέιρα μεταγραφές


Flow Magazine - Οι “γιατροί” μας, τα ζώα\nΟι “γιατροί” μας, τα ζώα\nΣυντάκτης: Έλλη Βασιλείου, 05/08/2017\nΑπό την ονομασία, «pet therapy», καταλαβαίνουμε πως πρόκειται για μια θεραπεία που υλοποιείται με τη βοήθεια των ζώων. Η συντροφιά που μας προσφέρουν συμβάλλει στην ίαση διάφορων παθήσεων, όσο υπερβολικό κι αν ακούγεται αυτό. Πέρα από τους ειδικούς επιστήμονες, όσους δηλαδή έχουν τις γνώσεις για να φροντίζουν τη σωματική και ψυχική υγεία μας, έρχονται τώρα τα ζώα να προσφέρουν τις «υπηρεσίες» τους.\nΣύμφωνα με τους ειδικούς, ακόμα και το πιο απλό χάιδεμα σε ένα ζώο έχει την ιδιότητα να ηρεμεί τον άνθρωπο. Κι αυτό γιατί η συγκεκριμένη κίνηση κατεβάζει την πίεση. Όταν μάλιστα παίζει κανείς με ένα ζώο, καταφέρνει να σταθεροποιήσει τον παλμό της καρδιάς του.\nΣτη Βρετανία, για παράδειγμα, δραστηριοποιείται η φιλανθρωπική οργάνωση Ρet as Therapy, η οποία μεταφέρει σκύλους και γάτες σε νοσοκομεία, άσυλα, χώρους φροντίδας ηλικιωμένων και ειδικά σχολεία. Η pet therapy εφαρμόζεται σε ψυχοθεραπείες, θεραπείες στρες, άγχους και υπέρτασης, όπως επίσης στην αντιμετώπιση του καρκίνου και του ΑΙDS, σε καρδιοπάθειες και διάφορες άλλες ασθένειες που μαστίζουν την εποχή μας.\nΗ εφαρμογή της θεραπείας αυτής συμβάλλει και σε άλλους τομείς, καθώς, εκτός από τους ανθρώπους, βοηθάει και τα ίδια τα ζώα. Ιδιαίτερα όσα εγκαταλείπονται στους δρόμους, καθώς ενισχύεται το έργο των διάφορων οργανισμών και ιδρυμάτων που μεριμνούν για αυτά τα αδέσποτα πλάσματα.\nΘα συμφωνήσετε, φαντάζομαι, ότι η συντροφιά ενός ζώου για τον άνθρωπο είναι πολύ σημαντική, ανεξάρτητα από το αν είμαστε μικροί ή μεγάλοι, αφού τα αισθήματα που μας κατακλύζουν όταν έχουμε ένα κατοικίδιο δίπλα μας είναι το ίδιο όμορφα.\nΟ κ. Βασίλης Μπορομπόκας, CPDT-DBC, επαγγελματίας εκπαιδευτής, σύμβουλος συμπεριφοράς και επίσημο μέλος ΙACP, IAABC προσυπογράφει ότι τα κατοικίδια συμβάλλουν στη σωματική και ψυχική υγεία των παιδιών [...]\nΣτην Αττική υπάρχουν περισσότερες από 40 ενεργές φιλοζωικές οργανώσεις και αρκετές από αυτές διατηρούν καταφύγια για τη φροντίδα των αδέσποτων ζώων. Αν λοιπόν ανήκετε σε αυτήν την κατηγορία ανθρώπων [...]


Γιατί δεν απολαμβάνουμε τη μία και μοναδική ζωή μας; - Εναλλακτική Δράση\nΚάποιοι θα πουν: “Μα ακριβώς διότι γνωρίζουμε το αναπόφευκτο τέλος”! Κλείνουμε τα μάτια και τα αυτιά μας και κάνουμε ότι δεν καταλαβαίνουμε… Ίσως πάλι γιατί νομίζουμε ότι για να ευχαριστηθούμε κάτι πρέπει να πληροί πολλές προϋποθέσεις π.χ. μία εκδρομή, μία αγορά ακόμα και μία απλή έξοδος δεν πραγματοποιείται σήμερα, αλλά αναβάλλεται για μία “άλλη φορά” όταν τα πράγματα θα είναι καλύτερα, όταν οι συνθήκες είναι καταλληλότερες…\nΌμως ας μην κρυβόμαστε, η ζωή είναι μία και μοναδική. Είναι αυτό που ζούμε την κάθε στιγμή. Αυτό που ζούμε εδώ και τώρα. Ό,τι πέρασε είναι ήδη παρελθόν και το μέλλον ακόμα δεν έχει φτάσει. Τώρα που γράφω αυτές τις γραμμές, αυτό είναι που πρέπει να ευχαριστηθώ και να απολαύσω, οτιδήποτε άλλο πριν και μετά δεν υπάρχει…\nΕίναι στο χέρι μας να ζήσουμε απλά και ευτυχισμένα. Δεν θέλει κόπο, ούτε χρήματα, ούτε δυσεπίλυτους όρους και προϋποθέσεις. Θέλει μονάχα την πρό-θεσή μας να το καταφέρουμε!


Το νέο Oppo Reno4 Pro θα είναι ένα λεπτό 5G κινητό χωρίς να υποστηρίζει έξτρα εξωτερική κάρτα | DREAM GR\nΤο νέο Oppo Reno4 Pro θα είναι ένα λεπτό 5G κινητό χωρίς να υποστηρίζει έξτρα εξωτερική κάρτα\nΗ έλευση του νέου ευρυζωνικού κινητού προτύπου δίνει στους κατασκευαστές smartphone την ευκαιρία να κυκλοφορήσουν νέες συσκευές. Στην περίπτωση του 5G, οι κατασκευαστές ανταγωνίζονται να είναι οι πρώτοι που διαθέτουν συγκρίσιμες συσκευές στην αγορά. Ωστόσο, υπάρχουν τόσα πολλά smartphones 5G εκεί έξω που το σύνολο των χαρακτηριστικών και η τιμή αρχίζουν να διαδραματίζουν σημαντικότερο ρόλο.\nΕδώ παρατηρήσαμε δύο κοινούς συμβιβασμούς στα smartphone 5G σε χαμηλότερες τιμές. Πρώτον, η έλλειψη υποδοχής κάρτας microSD. Δεύτερον, κακή απόδοση Wi-Fi.\nΤο Oppo Reno4 Pro δεν αποτελεί εξαίρεση. Ωστόσο, προσπαθεί να αντισταθμίσει προσφέροντας άλλες δυνατότητες. Πρώτον, προσφέρει εσωτερική αποθηκευτική μνήμη 256 GB και δεύτερο, είναι πολύ πιο γρήγορο, όταν λειτουργεί σε δίκτυα 5G.\nΤο Reno4 Pro διαθέτει επίσης μια πολύ φωτεινή οθόνη και ένα καλό σύστημα κάμερας. Ωστόσο, η οθόνη OLED δεν είναι κατάλληλη για άτομα που είναι ευαίσθητα στο τρεμόπαιγμα PWM. Επιπλέον, λόγω της επιθετικής διαχείρισης ενέργειας, το smartphone τερματίζει συχνά εφαρμογές που εκτελούνται στο παρασκήνιο. Αυτό μπορεί να οδηγήσει σε προβλήματα με προγράμματα παρακολούθησης φυσικής κατάστασης και εφαρμογές GPS.\nPrevious Post: με οθόνη αφής στα 42€, χωρίς τελωνείο!\nNext Post: η Xiaomi πέρασε την Apple και έγινε 3η στον κόσμο!


Μείζον πολιτικό θέμα προκύπτει από τη διάψευση της Συγγρού για τις δηλώσεις που απέδωσαν οι συνεργάτες του πρωθυπουργού στον ίδιο τον Αλέξη Τσίπρα, μεσούσης της συνάντησης με τον Κυριάκο Μητσοτάκη, περί ΔΝΤ και ολιγαρχών – Στη ΝΔ λένε μάλιστα ότι, αν όντως είχαν ειπωθεί αυτά, ο αρχηγός της αξιωματικής αντιπολίτευσης θα είχε αποχωρήσει\nΜείζον θέμα προκύπτει από τις διαρροές που έκαναν συνεργάτες του Αλέξη Τσίπρα για το περιεχόμενο της συνάντησής του με τον Κυριάκο Μητσοτάκη, την ώρα μάλιστα που βρισκόταν σε εξέλιξη η συνάντηση του πρωθυπουργού με τον πρόεδρο της ΝΔ στο Μέγαρο Μαξίμου -και ενώ ο πρώτος μιλούσε στον δεύτερο για έναν νέο… πολιτικό πολιτισμό.\nΚαι αυτό γιατί, σύμφωνα με τον εκπρόσωπο Τύπου της ΝΔ, Γιώργο Κουμουτσάκο, που εξέφρασε τη δυσφορία που επικρατεί στο στρατόπεδο της αξιωματικής αντιπολίτευσης για τις διαρροές του Μεγάρου Μαξίμου, αυτά που αποδίδονται στον πρωθυπουργό για το ΔΝΤ και τους ολιγάρχες, δεν ειπώθηκαν ποτέ στον πρόεδρο της ΝΔ. Φτάνουν μάλιστα μέχρι το σημείο να λένε, στη ΝΔ, ότι, αν είχαν όντως ειπωθεί, ο κ. Κυριάκος Μητσοτάκης θα είχε αποχωρήσει από τη συνάντηση.\nΑς πάρουμε όμως τα πράγματα από την αρχή. Την ώρα που βρισκόταν σε εξέλιξη το πρώτο τετ-α-τετ των δύο ανδρών στο Μέγαρο Μαξίμου, μετά την εκλογή του κ. Μητσοτάκη στην ηγεσία της ΝΔ, συνεργάτες του κ. Τσίπρα διέρρεαν ότι ο πρωθυπουργός ζήτησε από τον αρχηγό του κόμματος της αξιωματικής αντιπολίτευσης να πάρει θέση για το ΔΝΤ. «Πρέπει να πάρεις θέση για το ΔΝΤ, να αποφασίσεις με ποιους είσαι. Δεν μπορείς να λες ταυτόχρονα να αποσύρω το νομοσχέδιο για το ασφαλιστικό και την ίδια στιγμή να επικροτείς το ΔΝΤ» φέρεται να τόνισε ο πρωθυπουργός.\nΚατά τις ίδιες πληροφορίες, ο κ. Τσίπρας είπε στον πρόεδρο της ΝΔ ότι πρέπει να ξεμπλοκαριστεί το ΕΣΡ και να εκλεγεί καινούργιο, για να μπορέσει απρόσκοπτα να προχωρήσει η διαδικασία για τις άδειες. «Δεν είναι σωστό κανένα κόμμα να κάνει αβάντες στους ολιγάρχες μιντιάρχες» φέρεται να υπογράμμισε.\nΟ πρωθυπουργός -σύμφωνα με όσα υποστηρίζουν συνεργάτες του- εμφανίζεται να έχει ζητήσει ακόμη από τον κ. Μητσοτάκη η ΝΔ να ψηφίσει το νομοσχέδιο για τη Δημόσια Διοίκηση. «Το πρόβλημα δεν ειναι οι μετακλητοί που φεύγουν με τον υπουργό» φέρεται να τόνισε ο κ. Τσίπρας, αλλά «η αδιαφάνεια και ο κομματισμός στη διαδικασία ανάδειξης των μόνιμων στελεχών του Δημοσίου».\nΔυσφορία στη ΝΔ – «Ουδέποτε ειπώθηκαν τέτοια πράγματα»\nΟι παραπάνω διαρροές προκάλεσαν δυσφορία στη ΝΔ. Ο εκπρόσωπος του κόμματος, Γιώργος Κουμουτσάκος, σχολίασε ότι τα αναφερόμενα περί ΔΝΤ και ολιγαρχών ουδέποτε ειπώθηκαν από τον πρωθυπουργό Αλέξη Τσίπρα στον πρόεδρο της ΝΔ Κυριάκο Μητσοτάκη.\nΣτη Συγγρού είναι κατηγορηματικοί ότι δεν υπήρχε αυτό το ύφος, δεν ειπώθηκαν αυτά τα λόγια, δεν ανταποκρίνονται στην πραγματικότητα αυτά που είδαν το φως της δημοσιότητας ότι δήθεν ειπώθηκαν, διαρκούσης της συνάντησης.\nΤο ύφος της συζήτησης ήταν εντελώς διαφορετικό από το ύφος των διαρροών, σημείωσε ο εκπρόσωπος του κόμματος, ο οποίος μάλιστα αναρωτιέται αν αυτό έγινε ερήμην του κ. Τσίπρα ή αν οι συνεργάτες του πρωθυπουργού αυτονομούνται, υποσκάπτοντας το μήνυμα που ο ίδιος είχε στείλει με την αρχική δήλωσή του για ένα νέο πολιτικό πολιτισμό.\nΟ εκπρόσωπος της ΝΔ επισήμανε ότι είναι η δεύτερη φορά που γίνονται διαρροές, ενώ η συνάντηση πολιτικών αρχηγών είναι σε εξέλιξη και τόνισε: «Το δις εξαμαρτείν ουκ ανδρός σοφού».\nΤο κλίμα πάντως, πριν από τη συνάντηση των κ.κ. Τσίπρα και Μητσοτάκη, ήταν ούτως ή άλλως συγκρουσιακό, καθώς είχε προηγηθεί ένας «πόλεμος» ανακοινώσεων αναφορικά με τις προσλήψεις «ημετέρων» στο Δημόσιο, στο οποίες προχωρά κατά… συρροήν η κυβέρνηση ΣΥΡΙΖΑ -με πιο πρόσφατη την περίπτωση των διορισμών μελών της οικογένειας του γραμματέα της Νεολαίας ΣΥΡΙΖΑ, Ιάσονα Σχινά Παπαδόπουλου, αλλά και της φίλης του, στον κρατικό μηχανισμό, την οποία έφερε στο φως το «Πρώτο ΘΕΜΑ».\nΤην αρχή έκανε ο εκπρόσωπος της ΝΔ, ο οποίος σήμερα μίλησε για «έφοδο κατάληψης τους Κράτους». «Παντού «σύντροφοι», συγγενείς και φίλοι της εξουσίας» τονίζει χαρακτηριστικά και επισημαίνει πως η Νέα Δημοκρατία επιμένει «στην αριστεία και στην αξιοκρατία».\n«Την ώρα, που βάλλεται η ανάπτυξη και η εργασία, την ώρα που χάνονται κάθε μέρα δουλειές, το σύστημα ΣΥΡΙΖΑ – ΑΝΕΛ προκαλεί την κοινωνία. Αυτό που όλοι βλέπουμε είναι έφοδος κατάληψης του Κράτους. Παντού «σύντροφοι», συγγενείς και φίλοι της εξουσίας.\nΌσο για τους κλαυθμούς «για τις δουλειές που χάνονται» ας πάνε αλλού να τα πούνε αυτά. Οι άνθρωποι που σχεδίασαν 15.000 απολύσεις στο Δημόσιο και την πλήρη απελευθέρωση των απολύσεων στον ιδιωτικό τομέα, δύσκολα θα πλασσάρουν τον θατσερισμό τους ως κοινωνική ευαισθησία. Οι άνθρωποι που επιχείρησαν να επιβάλλουν τους κολλητούς τους ως ισόβιους διοικητές στο Δημόσιο, ένα μήνα πριν τις εκλογές του Ιανουαρίου, ας μην μιλάνε για κρατισμό και βολεμένους. Το κόμμα των θαλασσοδανείων -τα οποία πληρώνει ο ελληνικός λαός- ας χαμηλώσει τους τόνους. Λίγη αιδώς δεν βλάπτει».


Της πείνας τα... καμώματα: 2015\n1 κιλό αλεύρι ειδικό για πίτες\nΦυτικό βούτυρο σε θερμοκρασία δωματίου ή ελαιόλαδο (για άλειμμα των φύλλων)\n800 γραμμάρια ανάμεικτος κιμάς (χοιρινός & μοσχαρίσιος)\n400 γραμμάρια πράσα καθαρισμένα, πλυμμένα και ψιλοκομμένα\nΚοσκινίζουμε το αλεύρι και το ρίχνουμε σε μία λεκάνη ή κάδο από κουζινομηχανή μαζί με τα υπόλοιπα υλικά. Ζυμώνουμε, μέχρι να γίνει η ζύμη εύπλαστη. Χωρίζουμε τη ζύμη σε 4 μπαλάκια και την αφήνουμε να ξεκουραστεί για 20'-25'.\nΈπειτα, ανοίγουμε με τον πλάστη το 1ο μπαλάκι, όσο πιο μεγάλο και λεπτό γίνεται, το βουτυρώνουμε ή το λαδώνουμε και το χαράζουμε σε 8 κομμάτια.\nΤα τοποθετούμε ένα-ένα πάνω από το κεντρικό κομμάτι. Την ίδια ακριβώς διαδικασία ακολουθούμε και για τα υπόλοιπα μπαλάκια.\nΤα τυλίγουμε με μεμβράνη και τα τοποθετούμε στο ψυγείο για 1 ώρα ή στην κατάψυξη για 30'. (Σε περίπτωση που λαδώσουμε τη ζύμη, τα αφήνουμε να ξεκουραστούν για 30', χωρίς να τα βάλουμε στο ψυγείο ή στην κατάψυξη.)\nΣ' ένα τηγάνι αχνίζουμε το κρεμμύδι στο ελαιόλαδο για 1'. Έπειτα, αχνίζουμε τα πράσα, μέχρι να μαραθούν, για να φύγουν τα υγρά τους. Βάζουμε στην άκρη τα πράσα και ρίχνουμε τον κιμά, για να σοταριστεί κι αυτός. Ανακατεύουμε καλά τα υλικά και μετά τα βάζουμε στην άκρη, για να ρίξουμε μέσα τον πελτέ. Καθώς διαλύεται, ανακατεύουμε, ρίχνουμε τα υπόλοιπα υλικά εκτός από τα αυγά και περιμένουμε να τραβήξουν τα υγρά τους. Αποσύρουμε το τηγάνι από τη φωτιά, χτυπάμε ελαφρά τα αυγά σ' ένα μπολάκι, τα ρίχνουμε μέσα στο τηγάνι, ανακατεύουμε και αφήνουμε το μείγμα να κρυώσει, προτού το απλώσουμε στα πρώτα 2 φύλλα.\nΠασπαλίζουμε τον πάγκο με αλεύρι, για να μην κολλάει η ζύμη και την ανοίγουμε με τον πλάστη στο μέγεθος του ταψιού. Λαδώνουμε ή βουτυρώνουμε το ταψί και τοποθετούμε το 1ο και 2ο φύλλο, έπειτα τη γέμιση και τέλος το 3ο και 4ο φύλλο. Τα πρώτα 2 φύλλα φροντίζουμε να εξέχουν από τα τοιχώματα του ταψιού, για να διπλώσουμε τις άκρες πάνω από τα άλλα 2 φύλλα (κόθρος). Αλείφουμε την πίτα με λάδι ή φυτικό βούτυρο και την ψεκάζουμε με λίγο νερό, για να γίνει τραγανή. Τη χαράζουμε σε κομμάτια, όχι μέχρι τον πάτο. Ψήνουμε σε προθερμασμένο φούρνο στους 200ο C για 1 ώρα.\n- Η πίτα μπορεί να γίνει και με σπιτικό φύλλο σφολιάτας\nΑναρτήθηκε από syntageskamomata στις 1:25 π.μ. Δεν υπάρχουν σχόλια:\nΕτικέτες εορταστικά, ζύμες, ζύμες-πίτες-πίτσες, κιμάς, κρεατικά-πουλερικά, πίτες\nΥλικά (για 50 κουραμπιέδες περίπου)\n550 γραμμάρια αλεύρι\n280 γραμμάρια φρέσκο βούτυρο\n30 γραμμάρια φυτικό βούτυρο (προαιρετικά)\n100 γραμμάρια αμύγδαλα κοπανισμένα\n1 φλιτζ. καφέ λικέρ\nΣε δυνατή ταχύτητα στο μίξερ χτυπάμε το βούτυρο (φρέσκο και φυτικό) με τη ζάχαρη για 15'. Στη συνέχεια, ρίχνουμε το αλεύρι με το baking powder (κοσκινισμένα) και τη βανίλια σταδιακά και συνεχίζουμε το χτύπημα σε χαμηλή ταχύτητα για 5'. Τέλος, ρίχνουμε τα αμύγδαλα και το λικέρ.\nΖυμώνουμε, μέχρι να γίνει η ζύμη αφράτη και πλάθουμε ή κόβουμε με κουπάτ τους κουραμπιέδες.\nΤους τοποθετούμε σε ταψί με λαδόκολλα και ψήνουμε σε προθερμασμένο φούρνο στους 170οC για 15'. Αφού κρυώσουν οι κουραμπιέδες, τους πασπαλίζουμε με άχνη ζάχαρη.\nΑναρτήθηκε από syntageskamomata στις 8:17 μ.μ. Δεν υπάρχουν σχόλια:\nΕτικέτες διάφορα-γλυκά, εορταστικά γλυκά, μπισκότα, μπισκότα-κουλούρια\nΧειροποίητο φύλλο σφολιάτας\nΦρέσκο βούτυρο σε θερμοκρασία δωματίου για άλειμμα των φύλλων\nΚοσκινίζουμε το αλεύρι και το ρίχνουμε σε μία λεκάνη μαζί με τα υπόλοιπα υλικά. Ζυμώνουμε, μέχρι να γίνει η ζύμη εύπλαστη. Χωρίζουμε τη ζύμη σε 4 μπαλάκια και την αφήνουμε να ξεκουραστεί για 20'-25'.\nΈπειτα, ανοίγουμε με τον πλάστη το 1ο μπαλάκι και το βουτυρώνουμε. (φωτο 1)\nΠαίρνουμε τις άκρες και τις διπλώνουμε στη μέση. (φωτο 2)\nΒουτυρώνουμε το ⅓ του φύλλου στην πάνω πλευρά (φωτο 3) και διπλώνουμε. (φωτο 4)\nΑκολουθούμε την ίδια διαδικασία με το βουτύρωμα - δίπλωμα. (φωτο 5 - 6)\nΒουτυρώνουμε τη μισή πλευρά (φωτο 7) και διπλώνουμε. (φωτο 8)\nΤυλίγουμε τη ζύμη με μεμβράνη και τη βάζουμε στην κατάψυξη για 30'. Ακολουθούμε την ίδια διαδικασία και για τα υπόλοιπα μπαλάκια.\nΑφού περάσει το διάστημα αυτό, αλευρώνουμε το ''φάκελο'' και τον ανοίγουμε με τον πλάστη προς τα πάνω σε διπλάσιο μέγεθος, πατώντας τον διαγώνια και σταυρωτά. Βάζουμε από πάνω το 2ο ''φάκελο'' (φωτο 9) και διπλώνουμε. (φωτο 10)\nΠατάμε με τον πλάστη τις 4 πλευρές. (φωτο 11 - 12)\nΠασπαλίζουμε τον πάγκο με αλεύρι και πατώντας το ''φάκελο'' διαγώνια και σταυρωτά με τον πλάστη, τον ανοίγουμε στο μέγεθος του ταψιού. (φωτο 13)\nΑκολουθούμε την ίδια διαδικασία και για τους υπόλοιπους 2 ''φακέλους''.\nΒουτυρώνουμε το ταψί και τοποθετούμε το 1ο φύλλο, έπειτα την εκάστοτε γέμιση και τέλος το 2ο φύλλο. Το 1ο φύλλο φροντίζουμε να εξέχει από τα τοιχώματα του ταψιού, για να διπλώσουμε τις άκρες πάνω από το 2ο φύλλο (κόθρος). Αλείφουμε την πίτα με μείγμα από ελαιόλαδο και φρέσκο λιωμένο βούτυρο και την ψεκάζουμε με λίγο νερό, για να γίνει τραγανή. Τη χαράζουμε σε κομμάτια, όχι μέχρι τον πάτο και την ψήνουμε σε προθερμασμένο φούρνο (στον αέρα) τα πρώτα 20' στους 230ο C και τα επόμενα 20'-25' στους 200ο C.\nΑναρτήθηκε από syntageskamomata στις 2:06 μ.μ. Δεν υπάρχουν σχόλια:\nΕτικέτες τεχνικές ανοίγματος φύλλου, φύλλο σφολιάτας\nΥλικά (για 25 μελομακάρονα περίπου)\n700 γραμμάρια αλεύρι μαλακό\n1 κουτ. γλυκού γαρίφαλο σκόνη\n1 κουτ. γλυκού κοφτό μαγειρική σόδα\n¾ φλιτζ. καφέ κονιάκ\n⅓ φλιτζ. τσαγιού ηλιέλαιο (80 ml)\nΚαρυδόψιχα κοπανισμένη για πασπάλισμα\nΓια επικάλυψη σοκολάτας\nΕκτέλεση (για σιρόπι)\nΣ' ένα κατσαρολάκι βάζουμε τη ζάχαρη και το νερό. Αφήνουμε τη ζάχαρη να λιώσει, χωρίς να ανακατέψουμε και ρίχνουμε την κανέλα και τη φλούδα πορτοκαλιού. Στο τέλος προσθέτουμε το μέλι, ανακατεύουμε για να λιώσει, αποσύρουμε από τη φωτιά και αφήνουμε να κρυώσει.\nΣ' ένα μπολ χτυπάμε τα λάδια με τη ζάχαρη με σύρμα ή μίξερ. Κατόπιν, προσθέτουμε το χυμό, το ξύσμα, τη σόδα, το κονιάκ, την κανέλα και το γαρίφαλο.\nΣ' ένα άλλο μπολ προσθέτουμε το αλεύρι με το baking powder. Το ρίχνουμε σταδιακά και ανακατεύουμε με το χέρι στο άλλο μπολ, μέχρι να γίνει μια αφράτη ζύμη και να μην κολλάει στα χέρια.\nΠλάθουμε τα μελομακάρονα σε οβάλ σχήμα και τα πιέζουμε με ένα πιρούνι να απορροφήσουν αργότερα το σιρόπι. Τα τοποθετούμε σε ταψί με λαδόκολλα και τα ψήνουμε σε προθερμασμένο φούρνο στους 170ο C για 20'-25' περίπου.\nΜόλις ψηθούν, τα τοποθετούμε λίγα-λίγα στο κατσαρολάκι και τα αφήνουμε για 10''-15''. Τα βγάζουμε με μια τρυπητή κουτάλα και τα αφήνουμε να στραγγίξουν πάνω στη σχάρα. Τα σερβίρουμε σε μια πιατέλα, περιχύνοντάς τα με μέλι και πασπαλίζοντάς τα με καρυδόψιχα.\nΛιώνουμε την κουβερτούρα με το βούτυρο σε μπεν μαρί. Αφού ρευστοποιηθεί, την περιχύνουμε στα κρύα μελομακάρονα.\nΑναρτήθηκε από syntageskamomata στις 6:08 μ.μ. Δεν υπάρχουν σχόλια:\nΕτικέτες εορταστικά γλυκά, σιροπιαστά\nΓιαουρτλού άδανα κεμπάπ\n700 γραμμάρια μοσχαρίσιος κιμάς από ελιά\n300 γραμμάρια αρνίσιος κιμάς από μπούτι ή σπάλα\n2 σκελίδες σκόρδο λιωμένο ή τριμμένο\nΓια σάλτσα ντομάτας\n1 σκελίδα σκόρδο λιωμένο ή τριμμένο\nΓια sauce γιαουρτιού\nΔυόσμος φρέσκος ψιλοκομμένος ή ξερός σε σκόνη\nΣ’ ένα βαθύ μπολ ρίχνουμε όλα τα υλικά και ζυμώνουμε από κάτω προς τα πάνω, για να αφρατέψει ο κιμάς. Αφήνουμε το μείγμα να ξεκουραστεί για 1 ώρα στο ψυγείο καλυμμένο με μεμβράνη. Αφού περάσει το διάστημα αυτό, τα πλάθουμε και τα ψήνουμε στη σχάρα ή στη γκριλιέρα. Για τη σχάρα (ηλεκτρική, κάρβουνα κτλ) μπορούμε να χρησιμοποιήσουμε τις μεταλλικές λάμες-σούβλες, περνώντας και απλώνοντας τα κεμπάπ κατά μήκος.\nΣ' ένα κατσαρολάκι σοτάρουμε το κρεμμύδι στο ελαιόλαδο για 1', ρίχνουμε το σκόρδο και ανακατεύουμε. Έπειτα, ρίχνουμε την πιπεριά, τη ντομάτα, αλατοπιπερώνουμε και αφήνουμε τη σάλτσα να βράσει. Αφού δέσει, πασπαλίζουμε με λίγη ρίγανη.\nΓια τη σως γιαουρτιού, ανακατεύουμε απλά τα υλικά.\n- Σερβίρονται με: χειροποίητη πίτα ή πίτα λαβάς, τη σάλτσα ντομάτας και τη σως γιαουρτιού\n- Συνοδεύονται με: πατάτες τηγανητές\n- Η συνταγή μπορεί να γίνει και με ούρφα κεμπάπ\nΑναρτήθηκε από syntageskamomata στις 8:42 μ.μ. Δεν υπάρχουν σχόλια:\nΕτικέτες διάφορα-μαγειρική, ζύμες, ζύμες-πίτες-πίτσες, κιμάς, κρεατικά-πουλερικά, σάλτσες\n4-6 τορτίγιες διαμέτρου 26 cm\n2 φιλέτα κοτόπουλου κομμένα καρέ\n150 γραμμάρια τυρί έμενταλ τριμμένο\n100 γραμμμάρια καλαμπόκι\n100 γραμμάρια κόκκινα φασόλια\n4-5 φύλλα μαρούλι lollo rosso\n4-5 φύλλα μαρούλι\nΑγγουράκι κομμένο σε λεπτές φέτες\n2 κουτ. σούπας σπιτική μαγιονέζα\nΜαρινάρουμε το κοτόπουλο με 2 κουτ. σούπας ελαιόλαδο, αλάτι, πιπέρι, πάπρικα και κάρυ και το τοποθετούμε στο ψυγείο για 2 ώρες, τυλίγοντάς το με μεμβράνη. Σ' ένα τηγάνι σοτάρουμε το κρεμμύδι με λίγο ελαιόλαδο, ρίχνουμε το μπέικον και το κοτόπουλο, ανακατεύουμε και αφήνουμε να ψηθούν.\nΣ' ένα μπολ ρίχνουμε τα κομμένα μαρούλια, τη ντομάτα, το καλαμπόκι, τα φασόλια, το αγγουράκι, το ξίδι, 1 κουτ. σούπας ελαιόλαδο, αλάτι και ανακατεύουμε.\nΣ' ένα άλλο τηγάνι ψήνουμε για 1'-2' τις τορτίγιες και από τις δυο μεριές. Στη συνέχεια, τις αλείφουμε με μαγιονέζα, ρίχνουμε στο κέντρο τους μείγμα από το κοτόπουλο, πασπαλίζουμε με τυρί και τελειώνουμε με 1-2 δόσεις από τα λαχανικά. Τις τυλίγουμε είτε φάκελο-ρολό, είτε φλογέρα-ρολό, τις κόβουμε στη μέση και σερβίρουμε με τη sauce, αφού αναμείξουμε τα υλικά της.\nΣυνοδεύεται με: πατάτες τηγανητές\nΑναρτήθηκε από syntageskamomata στις 6:59 μ.μ. Δεν υπάρχουν σχόλια:\nΕτικέτες ζύμες-πίτες-πίτσες, κρεατικά-πουλερικά, λαχανικά, λαχανικά-όσπρια, πίτες, πουλερικά


* HellasMagazine, Greek Blog Post: Η ιστορία της ιαχής «Αέρα»\nΑυτή την εβδομάδα μεγάλο αφιέρωμα του 24grammata.com\nγια την 28η Οκτωβρίου (102 άρθρα) κλικ εδώ\nΛίγες λέξεις της Νεοελληνικής γλώσσας κρύβουν τη μαγεία της ιαχής "αέρα"! Μεγάλωσαν και μεγαλώνουν ελληνόπουλα που συγκινήθηκαν, δάκρυσαν, θαύμαζαν τον ηρωισμό των παλ&iota ;καριών στα ελληνοαλβανικά σύνορα, το 1940. Ο παλμός αυτής της συγκίνησης δονούσε στην ιαχή αέρα και σε ό,τι αυτή αντιπροσώπευε στη μεταπολεμική Ελλάδα. Καμία λέξη δε συγκέντρωσε την &omicr on;ρμή και το δυναμισμό της νιότης, όσο η ιαχή "αέρας".\nΕλάχιστοι, όμως, γνωρίζουν ότι πρωτοακούστηκε στο Ηράκλειο της Κρήτης 30 χρόνια πρίν από το έπος του ΄40. Συγκεκριμένα, πρωτοχρησιμοποιήθηκε το 1908 από το 2ο τάγμα της Κρητικής πολιτοφυλακ ής του πρώτου τακτικού στρατού της Κρήτης, που τελούσε υπό την προστασία του ευρωπαϊκού στρατού. Χρησιμοποιήθηκε σε εκπαιδευτική πορεία, από κάποιον στρατιώτη, κατά τη διάρκει&al pha; ανεμοστρόβιλου και το επανέλαβαν, χάριν ευθυμίας, οι υπόλοιποι. Από τότε, το επαναλάμβαναν συχνά, κάθε φορά που διαλυόταν ή συντασσόταν το Τάγμα (αρχικά, ήταν, δηλαδή, μία ζητωκραυγ&#94 2;, ένα “πείραγμα”, και όχι πολεμική ιαχή). Στη διάρκεια των Βαλκανικών πολέμων (1912, 1913, Ήπειρο και Μακεδονία) η ιαχή διαδόθηκε από τους Κρήτες σε ολόκληρο το ελληνικό στράτευμα.\nΣτην αρχή, όμως, η καινοτομία αντιμετωπίστηκε με δυσπιστία, γιατί ο τακτικός στρατός χρησιμοποιούσε τις αρχαίες ιαχές: αλαλά ή αλαλαί ή ελελεύ ή το εξευρωπαϊσμένο : χιπ, χιπ, ουρρά (hip, h ip, hurrah), άλλωστε οι περισσότεροι αξιωματικοί του στρατού μας είχαν εκπαιδευτεί στα στρατόπεδα της Γερμανίας, Γαλλίας, Αγγλίας.\nΗ αρχαία ιαχή "αλαλά" προήλθε από τη μυθική κόρη του Πολέμου, την Αλαλά (Πίνδαρος, απ. 225: Κλυθ΄ Αλαλά Πολέμου θυγατέρα). Απ εδώ προήλθαν οι λέξεις αλαλαγή, αλάλαγμα (Κ.Παλαμάς, Ασαλ. Ζω& #942;: της νίκης σου το αλάλαγμα…) και το ρ. αλαλάζω (Ψαλμ.99, αλαλάξατε τω Κυρίω…, ή Κ.Δ. Κορινθ. 1,13,1 : …γέγονα χαλκός ηχών ή κύμβαλον αλαλάζον).\nΗ πολεμική ιαχή «αέρα» επισημοποιήθηκε κατά τον ελληνοιταλικό πόλεμο και γι΄ αυτό συνέβαλαν, άθελα τους, οι Ιταλοί. Ο Ιταλικός φασιστικός στρατός χρησιμοποιούσε την ιαχή : «eja (πρ&omic ron;φ. : εγιά), eja, eja, alala». Ήταν μία ιαχή που είχε καθιερώσει ο ποιητής Gabriele d Annunzio (1863 – 1938) στη διάρκεια του πρώτου παγκοσμίου πολέμου (Αύγουστος του 1917). Ο ίδιος, ο ποιητής, αναφέρει ότι την επέβαλε στου&sigm af; αεροπόρους του (ήταν διοικητής αεροπορικού σμήνους) λέγοντας: «είναι καιρός να καταργήσουμε αυτό τον βαρβαρικό ήχο (εννοούσε το: Hip! Hip! Hip! hurrah) και στη θέση του θα βάλουμε το alala με το οπ& omicron;ίο ο Αχιλλέας παρακινούσε τα άλογα του και το Λατινικό επιφώνημα eja»....\nLabels: 24grammata.com, Αέρα, Γιώργος Δαμιανός, Ιαχή, Ιστορία


Διαθέσιμο σε ΣΟΥΠΕΡ προσφορά με 406€ με κουπόνι, ΧΩΡΙΣ τελωνείο είναι το Xiaomi Mi 8 με Global ROM, Ελληνικά - από το Banggood!\nΔεν αποτελεί έκπληξη η επιλογή των κατασκευαστών να διαφημίζουν συχνά τις πωλήσεις των συσκευών τους, ειδικά όταν αυτές είναι αντάξιες… ρεκόρ, όπως π.χ. αυτές του Xiaomi Mi 8! Πολλοί περιμένουμε εδώ και καιρό την Multilanguage ROM, με Play Store, Ελληνικά ΚΑΙ OTA updates – έτσι σήμερα τα νιντζάκια μας την εντόπισαν σε flash sale με 406€ από το Banggood!\nΤο Xiaomi Mi 8 (Multilanguage ROM) (Gold version) είναι διαθέσιμο ΤΩΡΑ στα 406€(!) με το κουπόνι: 8BGMI128GB3 από το Βanggood! Για περιορισμένο αριθμό συσκευών.\nXiaomi Mi 8 6GB+128GB στα 392€ από το Banggood!\nNext post Sharp: εισέρχεται στο πολύ κλειστό γκρουπ εξαγωγής OLED οθονών!\nPrevious post Xiaomi Redmi 6: η Global έκδοση με Play Store/Ελληνικά, διαθέσιμη από 115€!!


Ήταν «Κυρία» στην επιστροφή του Τιμούρ | Reporter Cyprus | Ποδόσφαιρο Κύπρος\nΤην δεύτερη της νίκη στο φετινό πρωτάθλημα πανηγύρισε η Ανόρθωση απέναντι στην Πάφο με 2-0.\nΗ Ανόρθωση που δεν δυσκολεύτηκε καθόλου. Οι ποδοσφαιριστές του Τιμούρ Κετσπάγια κρατούσαν μπάλα και έλεγχαν τον ρυθμό του αγώνα από το πρώτο μέχρι και το τελευταίο λεπτό της αναμέτρησης. Άκρος ενθαρρυντικά ήταν τα μηνύματα από την σημερινή αναμέτρηση για την Ανόρθωση, αφού σε μερικά σημεία έπιασε πολύ ψηλά στάνταρ απόδοσης.\nΑπό την άλλη, η Πάφος με μια τραγική εμφάνιση δέχτηκε με κατεβασμένα τα χέρια άλλη μια ήττα. Σε καμία περίπτωση η ποδοσφαιριστές του Ζέλικο Κόπιτς δεν διεκδίκησαν κάτι περισσότερο από αυτό που πήραν στο τέλος.\nΈνα τέρμα για τον Σίλντενφελντ και ένα από τον Ράγιος, όπου καλωσόρισαν με τον καλύτερο τρόπο τον Τιμούρ, πίσω στο «Παπαδόπουλος».\nΚαλύτερα ξεκίνησε την αναμέτρηση η Ανόρθωση, αφού ήταν η ομάδα που έλεγχε κατά κράτος τον ρυθμό του αγώνα. Οι ποδοσφαιριστές του Τιμούρ Κετσπάγια ήταν αυτοί είχαν την πρωτοβουλία των κινήσεων, δημιουργώντας προϋποθέσεις για τέρμα. Από την άλλη η ομάδα της Πάφου ήταν πολύ κακή, προσέχοντας τα μετόπισθεν. Στο 7ο λεπτό, ο Οκριασβίλι με μακρινή μπαλιά βρήκε τον Καλτσά, που πάτησε περιοχή. Το πλασέ του Ελλαδίτη εξρέμ όμως πέρασε έξω. Στο 11ο λεπτό, ήταν σειρά του άλλου Έλληνα στην ενδεκάδα της «Κυρίας» για να απειλήσει. Ο Γκαλίτσιος, σύγκλινε προς τα μέσα κάνοντας το σουτ με την μπάλα να περνά πάνω από την εστία του Ρούτκο. Η Ανόρθωση, που κρατούσε μπάλα και προσπαθούσε, βρήκε ακόμη μια τελική. Ο Ράγιος στο 22ο λεπτό, προσπάθησε να περάσει την μπάλα πάνω από τον Ρούτκο, ωστόσο της έδωσε αρκετό ύψος. Ήταν ζήτημα χρόνου η Ανόρθωση να πάρει κεφάλι στο σκορ. Έτσι και έγινε, στο 32ο λεπτό με τον Σίλντενφελντ. O Ράγιος έστειλε συστημένη σέντρα στον Κροάτη, που δεν αστόχησε, «καρφώνοντας», τον Ρούτκο για το 1-0.\nΗ Ανόρθωση ξεκίνησε από εκεί που σταμάτησε στο πρώτο ημίχρονο. Στο 47ο λεπτό ο Οκριασβίλι, δοκίμασε ένα δυνατό σουτ, αναγκάζοντας τον Ρούτκο σε μεγάλη επέμβαση. Ένα λεπτό αργότερα η «Κυρία», κέρδισε φάουλ λίγο έξω από την περιοχή της Πάφου. Την εκτέλεση ανέλαβε ο Ρουμπέν Ράγιος, στέλνοντας την μπάλα στο δεξί παραθυράκι του Ρούτκο, γράφοντας έτσι το 2-0. Στο 53ο λεπτό ο Ράγιος, εκτέλεσε το φάουλ που κέρδισε η Ανόρθωση, με τον Γκαλίτσιο να παίρνει την κεφαλιά και να στέλνει την μπάλα λίγο δίπλα από την εστία της Πάφου. Η Πάφος παρά τις γρήγορες αλλαγές από τον Κόπιτς δεν κατάφερε σε καμία περίπτωση να απειλήσει την Ανόρθωση.\nΑνόρθωση: Λορια, Γκαλίτσος, Σίλντενφελντ, Βόρκ, Σελίν, Μαργκάσα, Αρτυματάς, Ράγιος, Οκριασβίλι (Νταουσβίλι 77’), Κάλτσας (Μανθάτης 62’), Σαντίκ\nΠάφος FC: Ρουντγκο, Πάνος (Αντωνίου 46’), Αραχούρι (Λεϊλούκιν 46’), Λαφράνς, Φιλιώτης, Γουίλιαμς, Μπεσάρα, Πάντσεον, Σακό, Ράσιτς (Σάνι 61’), Νέμετς\nΣκόρερς: Σίλντενφελντ 32', Ράγιος 49' / -\nΚίτρινες: Σελίν, Μανθάτης / Ράσιτς, Πανός, Φιλιώτης


«Ανέβασε πίεση από τα νεύρα του» έλεγαν στα μέρη μου και φαίνεται ότι είχαν δίκιο. Ο θυμός αποδεικνύεται, σύμφωνα με νέα έρευνα, ιδιαίτερα επικίνδυνος για την υγεία καθώς μπορεί να «στρώνει» το έδαφος για την εκδήλωση εμφράγματος. Σύμφωνα με νέα έρευνα του Βασιλικού Νοσοκομείου του Σίδνεϊ ο κίνδυνος εμφράγματος είναι κατά 8,5 φορές μεγαλύτερος ύστερα από ένα έντονο ξέσπασμα θυμού και για δύο ώρες.\nΈνα απλό ξέσπασμα οργής δεν φαίνεται να κρύβει μεγάλους κινδύνους, σύμφωνα με τα ευρήματα της έρευνας που δημοσιεύθηκαν στο «EuropeanHeartJournal» της Ευρωπαϊκής Εταιρείας Καρδιολογίας. Ωστόσο σε περίπτωση που το επεισόδιο είναι πολύ έντονο – δεν περιγράφουν ακριβώς τι σημαίνει πολύ έντονο επεισόδιο θυμού, το αφήνουν στην κρίση των πιο «νευρικών» από εμάς – ο κίνδυνος εμφάνισης εμφράγματος πολλαπλασιάζεται. Συγκεκριμένα η κατάσταση του καρδιαγγειακού συστήματος του οργανισμού επιβαρύνεται κατά 8 φορές, ενώ σύμφωνα με τις αγγειογραφίες που πραγματοποιήθηκαν στους ασθενείς ο έντονος θυμός μπορεί να οδηγήσει σε μπλοκάρισμα των στεφανιαίων αρτηριών. Το δείγμα των ερευνητών αποτελείται από 687 ασθενείς που είχαν εισαχθεί σε νοσοκομείο λόγω πιθανού εμφράγματος.\nΣε καμία περίπτωση δεν ανακάλυψαν την πυρίτιδα οι ερευνητές στο Σϊδνεϊ, επιβεβαίωσαν όμως για ακόμη μία φορά, ότι το έμφραγμα του μυοκαρδίου μπορεί εύκολα να πυροδοτηθεί τόσο από έντονο θυμό όσο και από υπερβολικό άγχος. Το δίωρο μετά την «έκρηξη» (είτε αυτή είναι θυμού είτε αγχώδης) θεωρείται ιδιαίτερα κρίσιμο. Το έντονο άγχος δε, διαπιστώθηκε ότι μπορεί να αυξήσει την πιθανότητα εμφράγματος κατά 9,5 φορές.\nΆτομα με βεβαρημένο ιστορικό καρδιαγγειακών παθήσεων, είναι ακόμα πιο ευάλωτα. Περιορίστε λοιπόν τις εντάσεις στη δουλειά και το σπίτι, ακόμη και εάν έχετε μια υγιή καρδιά.


autobusiness.gr: Δοκιμες Chevrolet Orlando 1.4T\nΗ Chevrolet με το Orlando έκανε αισθητή την παρουσία της στην κατηγορία των οικογενειακών crossover το οποίο με 7 θέσεις και τιμή μόλις 19.440 ευρώ ρίχνει το γάντι στους ανταγωνιστές της κατηγορίας. Πρόσφατα η προσθήκη και του γνωστού υπερτροφορούμενου μηχανικού συνόλου 1,4 λίτρου με 140 ίππους έκανε ακόμη πιο δελεαστική την πρόταση της Chevrolet στην συγκεκριμένη κατηγορία. Ωστόσο οι εκπομπές ρύπων άνω των 140 γρ. CO2 επιτρέπουν την είσοδο του μοντέλου στο Δακτύλιο υπό το καθεστώς των μονών-ζυγών...\nΤο νέο οικογενειακό μοντέλο της Chevrolet καινοτομεί με την τολμηρή του εμφάνιση, τη χαμηλή γραμμή οροφής και το crossover στυλ, διατηρώντας ταυτόχρονα τη διακριτική και αναγνωρίσιμη εταιρική ταυτότητα της Chevrolet με τη χαρακτηριστική μάσκα στην οποία έχει τοποθετηθεί το σήμα της εταιρείας. Παράλληλα οι τροχοί που εξέχουν από τους θόλους ενισχύουν την χαρακτηριστική σπορ εμφάνιση του Orlando.\nΣτο εσωτερικό η εικόνα είναι πραγματικά εντυπωσιακή από την εργονομία αλλά και τους απίστευτα μεγάλους διαθέσιμους χώρους για όλους τους επιβάτες.\nΠαράλληλα το Orlando ξεφεύγει από την κλασική σχεδίαση των πολυμορφικών μοντέλων καθώς υιοθετεί πάρα πολλά από τα τελευταία σχεδιαστικά στοιχεία της Chevrolet, όπως το εμπνευσμένο από την Corvette διπλό cockpit και ο ατμοσφαιρικός κρυφός μπλε φωτισμός της κεντρικής κονσόλας (στο LTZ). Η καλά μελετημένη λειτουργικότητα των εσωτερικών χώρων αντικατοπτρίζεται στις τρεις σειρές, «θεατρικού-τύπου», διάταξης καθισμάτων, το γενναιόδωρο χώρο φόρτωσης και τις πολυάριθμες λύσεις αποθήκευσης.\nΤα καθίσματα αναφέρονται ως «θεατρικού τύπου» επειδή παρά την καμπύλη γραμμή οροφής, οι σχεδιαστές πέτυχαν να αυξήσουν το ύψος της δεύτερης και τρίτης σειράς ούτως ώστε οι επιβαίνοντες να έχουν καλύτερη θέα τόσο προς τα εμπρός όσο και προς το πλάι.\nΓια το λόγο αυτό, ο χώρος για το κεφάλι στην 3η σειρά καθισμάτων είναι υψηλότερος από αυτόν που προσφέρουν πολλοί ανταγωνιστές του Orlando.\nΟ διαθέσιμος χώρος φόρτωσης του Orlando είναι ένας από τους μεγαλύτερους στην κατηγορία του για την περίπτωση μεταφοράς μεγάλων φορτίων, αφού διαθέτει 1.499 λίτρα όταν είναι αναδιπλωμένες και οι δύο σειρές καθισμάτων.\nΕπίσης αξιοσημείωτο είναι το γεγονός των έξυπνων χώρων αποθήκευσης για μικροαντικείμενα ενώ την παράσταση κλέβει ο αποθηκευτικός χώρος που κρύβεται στην κονσόλα πίσω από την πρόσοψη του ηχοσυστήματος και είναι εύκολα προσβάσιμος τόσο από τον οδηγό όσο και από τον συνοδηγό. Οσον αφορά στον εξοπλισμό του αυτοκινήτου θεωρείται υπερπλήρης ακόμη και στη βασική του έκδοση.\nΚάτω από το καπό του Orlando της δοκιμής μας είχε τοποθετηθεί ο υπερτροφοδοτούμενος βενζινοκινητήρας των 1,4 λίτρων ο οποίος παράγει 140 ίππους στις 6.000 σ.α.λ. και μέγιστη ροπή 20,4 χλγρ. ροπής στις 1.850 σ.α.λ.. Ο κινητήρας αποδείχθηκε ιδιαίτερα ελαστικός και πρόθυμος ενώ προσδίδει στο αυτοκίνητο τελική ταχύτητα 200 χλμ./ώρα και επιτάχυνση 0-100 χλμ. σε 11 δευτερόλεπτα. Οσον αφορά στις εκπομπές καυσαερίων το Orlando εκπέμπει 144 γρ. CO2 κάτι το οποίο μεταφράζεται σε 244,8 ευρώ για Τέλη Κυκλοφορίας ενώ η κατανάλωση παρά το σχήμα και το βάρος του αυτοκινήτου κυμαίνεται σε μόλις 6,2 λίτρα για κάθε 100 χλμ. Η κίνηση μεταφέρεται στους εμπρόσθιους τροούς φυσικά μέσω ενός 6τάχυτου κιβωτίου με σωστή κλιμάκωση ώστε να μειώνεται η κατανάλωση.\nΣτο δρόμο το Orlando αποδείχθηκε πως δεν αφήνει περιθώρια για παράπονα δεδομένου πως αφορά σε ένα πολυμορφικό μοντέλο. Αν και είναι βασισμένο στο “πάτωμα” του Cruze το Orlando αν και πολύ υψηλότερο διαθέτει πολύ καλό κράτημα ακριβή οδική συμπεριφορά και όταν ο οδηγός του το πιέσει στα όριά του παρά το γεγονός πως αφορά σε ένα 7θέσιο μοντέλο είναι απολύτως προβλέψιμο και ασφαλές.\nΕιδικότερα κατά την πορεία μας στο εθνικό οδικό δίκτυο το Orlando ήταν απόλυτα ευθύβολο και σταθερό αλλά πάνω απ' όλα άνετο με αποτέλεσμα τα πολύωρα ταξίδια να αποτελούν παιχνιδάκι.\nΣτο επαρχιακό οδικό δίκτυο με στροφές η μαλακή ανάρτηση είναι ιδανική για χαλαρή οδήγηση ενώ όταν ο οδηγός του αποφασίσει να κινηθεί με υψηλές ταχύτητες το αυτοκίνητο απέδειξε πως έχει μεγάλα περιθώρια πρόσφυσης και υποστρέφει πολύ προοδευτικά.\nΜέσα στην πόλη το Orlando δεν μπορεί να κρύψει το μέγεθός του αλλά η ανάρτηση αποσβένει όλες τις ανωμαλίες του οδοστρώματος με απόλυτη επιτυχία.\nΜονά-Ζυγά στο Δακτύλιο


Χριστούγεννα στην πόλη: Οι εκδηλώσεις του Δήμου Αθηναίων | OffLine Post\nΑρχικήΜικρά ΚαθημερινάΧριστούγεννα στην πόλη: Οι εκδηλώσεις του Δήμου Αθηναίων\nΧριστούγεννα στην πόλη: Οι εκδηλώσεις του Δήμου Αθηναίων\nΟ Δήμος Αθηναίων κάνει για ακόμα μία φορά πιο όμορφη την περίοδο των Χριστουγέννων, προσφέροντας στους πολίτες πληθώρα εκδηλώσεων. Ο λαμπερός στολισμός στην πλατεία Συντάγματος είναι μόνο η βάση των γιορτινών επακόλουθων εκδηλώσεων.\nΧριστούγεννα με Θέατρο\nΟ Δήμος Αθηναίων στηρίζει το Ελληνικό θέατρο, δίνοντας τη δυνατότητα σε όλους, κατοίκους της αθηναϊκής πόλης και μη, να παρακολουθήσουν και να θαυμάσουν εντελώς δωρεάν ορισμένες θεατρικές παραστάσεις. Συγκεκριμένα, θα δοθούν 5.500 εισιτήρια για 20 θεατρικές παραστάσεις, οι 6 εκ των οποίων θα είναι μόνο για ενήλικες και οι 14 για όλες τις ηλικίες. Τα θέατρα που θα φιλοξενήσουν αυτή την πρωτοβουλία είναι τα: Εθνικό Θέατρο, Θέατρο Αθηνών, Μουσούρη, Μορφές Έκφρασης, Ακροπόλ, Πόρτα, Τόπος Αλλού, Μικρό Χορν, Βέμπο, Νέος Ακάδημος, Βασιλάκου, Δημήτρης Χορν, Πόλη και Ideal Πολυχώρος Πολιτισμού Μερικές από τις παραστάσεις που θα συμμετέχουν είναι «Ο κήπος με τις αλήθειες» σε σκηνοθεσία Σταμάτη Φασουλή, «Οι Άθικτοι» των Olivier Nakache & Eric Toledano, σε σκηνοθεσία Νικορέστη Χανιωτάκη, «Οι Μάγισσες του Σάλεμ» του Άρθουρ Μίλερ, σε σκηνοθεσία επίσης Νικορέστη Χανιωτάκη, «Σέρρα. Η ψυχή του Πόντου» του Γιάννη Καλπούζου, σε σκηνοθεσία Σωτήρη Χατζάκη, η παιδική παράσταση «Ο μεγάλος περίπατος του Πέτρου» της Άλκης Ζέη, σε σκηνοθεσία Tάκη Τζαμαργιά κλπ.\nΕπίσης, στιγμιότυπα από την παιδική θεατρική παράσταση «Το αγόρι του Θεωρείου» του Εθνικού Θεάτρου θα παρουσιαστούν απροσδόκητα και χωρίς προειδοποίηση σε κάποιες γειτονιές της Αθήνας. Αυτό θα συμβεί με πρωτοβουλία και καθοδήγηση της σκηνοθέτιδας Σοφίας Μαραθάκη, που θα προσαρμόσει το έργο σε flash mobs.\nΤο χωριό του Άι Βασίλη στις γειτονιές της Αθήνας\nΑπό τις 17 Δεκεμβρίου έως τις 7 Ιανουαρίου, ο Άι Βασίλης και οι φίλοι του θα δίνουν το παρών καθημερινά στις γειτονιές της Αθήνας, από το Παγκράτι και την Κυψέλη μέχρι το Γουδί, προσφέροντας κεράσματα και διασκέδαση στους περαστικούς. Γιορτινή διάθεση με ταχυδακτυλουργούς, χριστουγεννιάτικους χαρακτήρες, face painting και πολλές ακόμα δραστηριότητες έχουν σκοπό να ψυχαγωγήσουν τον κόσμο που θα περνά από εκεί.\nΗ μουσική των Χριστουγέννων ενώνει την Αθήνα\nΜε πρωτοβουλία του Δήμου Αθηναίων, ο ραδιοφωνικός σταθμός «Αθήνα 9,84» θα ορίζει το μουσικό χαλί των καθημερινών στιγμών μας. Οι παραγωγοί του σταθμού επιλέγουν χριστουγεννιάτικες μουσικές που θα ακούγονται σε Μοναστηράκι, Σύνταγμα και γενικότερα σε κεντρικά σημεία της πόλης κατά την περίοδο των γιορτών.\nOpen-Air προβολές για τις γιορτές\nΑπό τις 17 έως τις 30 Δεκεμβρίου, θα προβάλλονται σε υπαίθρια σινεμά και πλατείες αγαπημένες κλασικές χριστουγεννιάτικες ταινίες, που θα επιλέγονται από το “Athens Open Air Film Festival”. Σε συνεργασία αυτού, λοιπόν, και των Νυχτών Πρεμιέρας θα πραγματοποιηθεί αυτή η πρωτότυπη δράση. Οι ταινίες θα προβληθούν στο Θησείο, στο Θέατρο του Κολωνού, στη Δημοτική Αγορά Κυψέλης, στην πλατεία Μεσολογγίου στο Παγκράτι, στο γήπεδο μπάσκετ Αμπελοκήπων, στο Θέατρο Γκράβας και στο Ζάππειο.\nΤο μεγαλύτερο παγοδρόμιο της πόλης (έκτασης 400 μέτρων) έχει ήδη στηθεί στην πλατεία Κοτζιά και θα είναι διαθέσιμό έως τις 6 Ιανουαρίου. Για την περίοδο των γιορτών, λοιπόν, οι κάτοικοι της Αθήνας και όχι μόνο θα μπορούν να απολαύσουν το πιο χριστουγεννιάτικο σπορ. Εξαιτίας, βέβαια της πανδημίας, θα πρέπει να γίνεται τηλεφωνικά ή διαδικτυακά κράτηση θέσεων.\nTo παγοδρόμιο στην Πλατεία Κοτζιά. Πηγή Εικόνας: Kathimerini.gr\nΧριστούγεννα χωρίς αριστουργηματικές και εντυπωσιακές παραστάσεις δεν γίνονται. Γι’ αυτό, από τις 18 Δεκεμβρίου ανεβαίνει η κωμική όπερα και εξαιρετικό έργο του Σπύρου Σαμάρα «Η Κρητικοπούλα» σε σκηνοθεσία Πέτρου Ζούλια και μουσική διεύθυνση του Ανδρέα Τσελίκα στο Δημοτικό Μουσικό Θέατρο «Μαρία Κάλλας».\nΣτο ίδιο θέατρο, στις 29 Δεκεμβρίου, η Φωτεινή Βελεσιώτου μαζί με το Εργαστήρι Ελληνικής Μουσικής Δήμου Αθηναίων θα παρουσιάσουν δυνατές και αξέχαστες μουσικά ερμηνείες. Mία ημέρα αργότερα θα εμφανιστούν οι “Swinging Christmas”, τραγουδώντας Frank Sinatra, Ella Fitzgerald και τραγούδια απολύτως ταιριαστά με το γιορτινό κλίμα που θα επικρατεί. Την Παραμονή Πρωτοχρονιάς θα λάβει χώρα η εορταστική συναυλία «The Twelve Days of Christmas». Τέλος, στις 13 Ιανουαρίου το νέο έτος αρχίζει με ένα ξεχωριστό Gala Όπερας, με μία συναυλία για τον έρωτα, με διάσημες άριες και ντουέτα από τις πιο λατρεμένες όπερες του κόσμου.\nΕτοιμαστείτε, λοιπόν, για τις πιο αξέχαστες αθηναϊκές χριστουγεννιάτικες γιορτές!\nΟ Δήμος Αθηναίων προσφέρει 5.500 εισιτήρια για 20 δημοφιλείς θεατρικές παραστάσεις, Popaganda, διαθέσιμο εδώ\nΧριστούγεννα στην Αθήνα: Όλες οι εκδηλώσεις του Δήμου Αθηναίων, Athens Voice, διαθέσιμο εδώ\nΦωτεινά Χριστούγεννα στην Αθήνα- Το πλήρες πρόγραμμα των εορταστικών εκδηλώσεων του Δήμου Αθηναίων στο κέντρο και τις γειτονιές, City of Athens, διαθέσιμο εδώ


Του χάριζαν το γάιδαρο, τον κοίταζε στα δόντια | SDNA\nΤου χάριζαν το γάιδαρο, τον κοίταζε στα δόντια\n19 Δεκεμβρίου 2014, 00:43\nΕίπε –πάλι- «συγνώμη, αναλαμβάνω την ευθύνη» ο Γιάννης Αναστασίου μετά τον αγώνα στην Ξάνθη, αλλά η αλήθεια κρύβεται στους στίχους του άσματος «με μια “συγνώμη”, συγνώμη μα δεν γίνονται και θαύματα, με μια “συγνώμη” δεν γιατρεύονται οι πληγές»!\nΘα ‘ταν λάθος να ισχυριστεί κανείς ότι φταίει μόνο ο Αναστασίου. Θα ‘ταν λάθος, όμως, και το αντίθετο, να αφήσει τον Ελληνα τεχνικό εκτός μεριδίου. Για τρεις λόγους κατά την υποκειμενική κρίση του υπογράφοντος.\nΠρώτον, γιατί το καλοκαίρι μπλέχτηκε πολύ με τον Νίκο Νταμπίζα εκεί μετά τον αποκλεισμό από τη Σταντάρ Λιέγης μεταξύ του «θέλουμε μέσο με γκολ, όχι θέλουμε επιθετικό, όχι θέλουμε επιτελικό» κτλ., διότι τελικώς δεν αποκτήθηκε κανείς (ως «κανείς» λογίζεται έως τώρα ο μίστερ Μπερίσα).\nΔεύτερον, γιατί ωραίες οι συνεχείς αλλαγές (το επονομαζόμενο rotation) από αγώνα σε αγώνα αλλά δεν προσδίδουν την απαραίτητη χημεία σε βάθος χρόνου, ιδίως στην τετράδα της άμυνας όπου εξαιρουμένου του Νάνο, ουδείς έχει σίγουρη θέση.\nΤρίτον, γιατί διαπιστωμένα πια δεν μπόρεσε να περάσει στους παίκτες του τη νοοτροπία του πόσο ξεχωριστά είναι ορισμένα παιχνίδια (βλέπε ματς με Εστορίλ, Αστέρα Τρίπολης, Ξάνθη, όχι τυχαία ίσως όλα εκτός έδρας).\nΘα μπορούσαμε να γράφουμε κατεβατά για ευθύνες του Αναστασίου στην ενδεκάδα και στη διαχείριση του αγώνα κατά τη διάρκειά του. Μα δεν θα έβγαινε κάτι χρήσιμο. Τούτο διότι όλοι οι προπονητές παγκοσμίως έχουν «κολλήματα» με παίκτες (ο Αναστασίου εν προκειμένω δείχνει να έχει με τον Πράνιτς, τον Μέντες ως στόπερ, τον Τριανταφυλλόπουλο ως μπακ) και όλοι «θολώνουν» κάποιες στιγμές του αγώνα, «διαβάζοντας» λανθασμένα τις ανάγκες.\nΠηγαίνοντας στους ποδοσφαιριστές πρέπει να γίνει ένας διαχωρισμός. Είναι άλλο «ο τάδε δεν κάνει για τον Παναθηναϊκό ούτε για να… κουβαλάει τις μπάλες» και είναι άλλο «ο δείνα δεν ιδρώνει τη φανέλα». Στο φετινό ρόστερ υπάρχουν και από τα δύο. Λείπει η ατομική ποιότητα για να υποστηρίξει το βάρος του πρωταθλητισμού που πρέπει να «κουβαλάει» ο Παναθηναϊκό. Λείπει και η τρέλα (η σωστή λέξη αρχίζει από «κ» αλλά θα μου την «κόψει» ο διευθυντής!), η οποία πέρυσι ξεχείλιζε και οδήγησε την ομάδα σε υπερβάσεις. Διότι φέτος το Τριφύλλι έκανε μία και μόνη υπέρβαση: τη νίκη στην Τούμπα. Κατά τα λοιπά περιόρισε τις απώλειες στη Λεωφόρο αλλά εκτός έδρας «πονάει».\nΟ δρόμος είναι μακρύς, αλλά για να έχει ελπίδες διεκδίκησης τίτλου ο Παναθηναϊκός θα πρέπει να συνεχίσουν οι άλλοι τα δώρα και ο ίδιος το χειμώνα να ενισχυθεί σοβαρά. Υπάρχει τέτοιο ενδεχόμενο; Αγγίζει το όριο του απίθανου. Θανατηφόρος γαρ ο συνδυασμός έλλειψης σοβαρού μεταγραφικού μπάτζετ και χρονικού περιθωρίου για να γίνουν προσεγμένες επιλογές που θα τον ανεβάσουν επίπεδο.\nΜπορεί, λοιπόν, ο Παναθηναϊκός να διεκδικήσει τίτλο, μένοντας κοντά στην κορυφή; Τρίπολη και Ξάνθη βροντοφώναξαν «όχι». Ο Παναθηναϊκός δεν έχει τη σταθερότητα που απαιτεί ο πρωταθλητισμός. Παρά ταύτα, όμως, οι Πράσινοι βλέπουν ότι τόσο ο ΠΑΟΚ όσο και ο Ολυμπιακός κάνουν διαρκώς δώρα. Μόνο που όσο το Τριφύλλι συνεχίζει να κοιτάει στα δόντια το γάιδαρο (τίτλο) που του προσφέρουν με τις γκέλες τους οι δύο πρώτοι, τόσο θα ξεμακραίνει. Και η αλήθεια είναι ότι πλέον έχει τέσσερις βαθμούς διαφορά από τον Ολυμπιακό, αλλά μόλις έναν από τον Αστέρα Τρίπολης, δύο από τη Βέροια και την Ξάνθη και τρεις από τον ΠΑΣ, ομάδες που είναι από κάτω του.